cyanic-selkie/wikianc huggingface dataset:
മേരി വോൾസ്റ്റൊൺക്രാഫ്റ്റ്
വോൾസ്റ്റോൺക്രാഫ്റ്റിന്റെ മരണശേഷം, അവരുടെ ഭർത്താവ് അവരുടെ അവരുടെ പാരമ്പര്യേതര ജീവിതശൈലി വെളിപ്പെടുത്തുന്ന ഒരു ഓർമ്മക്കുറിപ്പ് (1798) പ്രസിദ്ധീകരിച്ചു, ഇത് ഒരു നൂറ്റാണ്ടോളം അവരുടെ പ്രശസ്തിയെ ആ വഴിയിൽ തിരിച്ചു വിട്ടു. എന്നിരുന്നാലും, ഇരുപതാം നൂറ്റാണ്ടിന്റെ തുടക്കത്തിൽ ഫെമിനിസ്റ്റ് പ്രസ്ഥാനത്തിന്റെ ആവിർഭാവത്തോടെ, വോൾസ്റ്റോൺക്രാഫ്റ്റ് സ്ത്രീകളുടെ തുല്യതയ്ക്കായി വാദിക്കുകയും, പരമ്പരാഗത സ്ത്രീത്വത്തെ വിമർശിക്കുകയും ചെയ്ത ചിന്തകയായി അംഗീകരികരിക്കപ്പെട്ടു.
വോൾസ്റ്റോൺക്രാഫ്റ്റ് അരാജകവാദ പ്രസ്ഥാനത്തിന്റെ പൂർവ്വികരിൽ ഒരാളായ തത്ത്വചിന്തകനായ വില്യം ഗോഡ്വിനെയാണ് വിവാഹം കഴിച്ചത്. വോൾസ്റ്റോൺക്രാഫ്റ്റ് തന്റെ രണ്ടാമത്തെ മകളായ മേരി ഷെല്ലിക്ക് ജന്മം നൽകി പതിനൊന്ന് ദിവസത്തിന് ശേഷം തന്റെ 38-ാം വയസ്സിൽ മരണമടഞ്ഞു. മേരി ഷെല്ലി ഒരു പ്രഗത്ഭ എഴുത്തുകാരിയും ഫ്രാങ്കൻ‌സ്റ്റൈൻ എന്ന വിഖ്യാത നോവലിന്റെ രചയിതാവുമായിരുന്നു. പ്രശസ്ത കവിയായ ഷെല്ലിയായിരുന്നു അവരുടെ ഭർത്താവ്.
വർഗ്ഗം:വനിതാ നോവലിസ്റ്റുകൾ വർഗ്ഗം:ഫെമിനിസ്റ്റ് ചിന്തകർ വർഗ്ഗം:ഇംഗ്ലീഷ് എഴുത്തുകാരികൾ വർഗ്ഗം:വനിതാ തത്ത്വചിന്തകർ വർഗ്ഗം:1759-ൽ ജനിച്ചവർ വർഗ്ഗം:1797-ൽ മരിച്ചവർ
മാർട്ടിൻ റൈൽ
ഒരു ഇംഗ്ലീഷ് ജ്യോതിശാസ്ത്രജ്ഞനാണ് സർ മാർട്ടിൻ റൈൽ (സെപ്റ്റംബർ 27, 1918 - ഒക്ടോബർ 14, 1984). വിപ്ലവകരമായ റേഡിയോ ടെലിസ്കോപ്പ് സംവിധാനങ്ങൾ വികസിപ്പിച്ച അദ്ദേഹം, കൃത്യമായ സ്ഥാനനിർണ്ണയത്തിനും ദുർബലമായ റേഡിയോ സ്രോതസ്സുകളുടെ ഇമേജിംഗിനും അവ ഉപയോഗിച്ചു. റേഡിയോ തരംഗദൈർഘ്യത്തിൽ ഇന്റർഫെരിമെട്രിക് ജ്യോതിശാസ്ത്ര അളവുകൾ പ്രസിദ്ധീകരിച്ച ആദ്യ ആളുകളായിരുന്നു റയിൽ, ഡെറക് വോൺബെർഗ് എന്നീ ശാസ്ത്രജ്ഞർ. മെച്ചപ്പെടുത്തിയ ടെലിസ്കോപ്പ് ഉപകരണങ്ങൾ ഉപയോഗിച്ച്, ആ കാലഘട്ടത്തിൽ പ്രപഞ്ചത്തിലെ ഏറ്റവും ദൂരെയുള്ള ഗാലക്സികളെ റയിൽ നിരീക്ഷിച്ചു. കേംബ്രിഡ്ജ് യൂണിവേഴ്സിറ്റിയിലെ ആദ്യ റേഡിയോ ആസ്ട്രോണമി പ്രൊഫസ്സറും, മുള്ളാർഡ് റേഡിയോ ആസ്ട്രോണമി ഒബ്സർവേറ്ററി സ്ഥാപക ഡയറക്ടറും ആയിരുന്നു അദ്ദേഹം. 1972 മുതൽ 1982 വരെ അസ്ട്രോണോമർ റോയൽ പദവി അദ്ദേഹം അലങ്കരിച്ചു. 1974 ൽ റൈലും ആന്റണി ഹെവിഷിലും ഭൗതിക ശാസ്ത്രത്തിനുള്ള നോബൽ സമ്മാനം പങ്കിട്ടു. ജ്യോതിശാസ്ത്ര ഗവേഷണത്തിനുള്ള സാംഭാവനകൾക്കായിരുന്നു അത്.
അവലംബം
വർഗ്ഗം:ഭൗതികശാസ്ത്രജ്ഞർ വർഗ്ഗം:നോബൽ പുരസ്കാര ജേതാക്കൾ വർഗ്ഗം:ഭൗതികശാസ്ത്രത്തിനുള്ള നോബൽ സമ്മാന ജേതാക്കൾ
വില്യംസൺ കൊടുമുടി
വില്യംസൺ കൊടുമുടി 14,379 അടി (4,383 മീ) ഉയരമുള്ളതും സിയറ നെവാദ നിരയിലേയും കാലിഫോർണിയ സംസ്ഥാനത്തേയും രണ്ടാമത്തെ ഉയരംകൂടിയ പർവ്വതവുമാണ്. തുടർച്ചയായ അമേരിക്കൻ ഐക്യനാടുകളുടെ ഭൂഭാഗത്തെ ആറാമത്തെ ഏറ്റവും ഉയരമുള്ള കൊടുമുടിയാണിത്.
ഭൂമിശാസ്ത്രം
ഇൻയോ ദേശീയവനത്തിലെ ജോൺ മുയിർ ഘോരവനത്തിലാണ് ഇതു സ്ഥിതിചെയ്യുന്നത്. അമേരിക്കൻ ഐക്യനാടുകളിലെ തുടർച്ചയായ ഭൂഭാഗത്തെ ഏറ്റവും ഉയരമേറിയ കൊടുമുടിയായ മൌണ്ട് വൈറ്റ്നിക്ക് ഏകദേശം 6 മൈൽ (10 കിലോമീറ്റർ) വടക്കായും ഏറ്റവുമടുത്ത പ്രാപ്യമായ വനപഥമായ ഷെപ്പർഡ് പാസിന് ഏകദേശം 2.5 മൈൽ (4 കിലോമീറ്റർ) തെക്കു കിഴക്കായുമാണ് ഇതു സ്ഥിതി ചെയ്യുന്നത്. ഏറ്റവുമടുത്ത നഗരം ഏകദേശം 12 മൈൽ (19 കിലോമീറ്റർ) വടക്ക്-വടക്ക് കിഴക്കായി സ്ഥിതിചെയ്യുന്ന കാലിഫോർണിയയിലെ ഇൻഡിപെൻഡൻസ് ആണ്. ഓവൻസ് താഴ്വരയുടെ പടിഞ്ഞാറൻ അരുകിനു രൂപംകൊടുക്കുന്ന സിയേറ ക്രസ്റ്റിന് ഏകദേശം 1 മൈൽ (1.6 കി.മീ) കിഴക്കായിട്ടാണ് ഇതിന്റെ സ്ഥാനം.
ചരിത്രം
തെക്കൻ കാലിഫോർണിയയിലെ പസഫിക് റെയിൽറോഡ് സർവേകളിൽ ഒന്നിന്റെ ചുമതലയുണ്ടായിരുന്ന ലഫ്‌ടനന്റ് റോബർട്ട് സ്റ്റോക്ക്ട്ടൺ വില്യംസണിന്റെ (ജീവിതകാലം: 1825-1882) പേരിൽ ഈ കൊടുമുടി അറിയപ്പെടുന്നു. വില്യംസൺ കൊടുമുടിയിലേയ്ക്കുള്ള രേഖപ്പെടുത്തപ്പെട്ട ആദ്യ ആരോഹണം 1884 ൽ ഡബ്ല്യു. എൽ ഹണ്ടറും സി. മൾ‌ഹോളണ്ടും ചേർന്ന്, തെക്കുകിഴക്കൻ ചരിവുകളിലെ മാർഗ്ഗത്തിലൂടെ നടത്തിയതായിരുന്നു. പടിഞ്ഞാറൻ വശത്തുകൂടിയുള്ള ആദ്യ ആരോഹണം 1896 ൽ ബോൾട്ടൺ സി. ബ്രൗൺ, ലൂസി ബ്രൌൺ എന്നിവർചേർന്നു നടത്തിയതാണ്.
വെള്ളനാട് നാരായണൻ
കവിയും ചലച്ചിത്രഗാന നാടക ബാലെ രചയിതാവുമായിരുന്നു വെള്ളനാട് നാരായണൻ. കേരള സംഗീതനാടക അക്കാദമിയുടെ ഗുരുപൂജ പുരസ്‌കാരം ലഭിച്ചിട്ടുണ്ട്.
ജീവിതരേഖ
ഹൈസ്കൂൾ പഠനത്തിനുശേഷം തിരുവനന്തപുരം എംജി കോളേജിൽനിന്ന് സുവോളജിയിൽ ബിരുദം നേടി. വാട്ടർ അതോറിറ്റി ജീവനക്കാരനായിരുന്ന അദ്ദേഹം ആദ്യമെഴുതിയത് 'ജ്വാലാമുഖം' എന്ന ഏകാങ്കനാടകമാണ്. പിന്നീട് വർഷമേഘങ്ങൾ, 'അർഥാന്തരം', 'ആദിത്യഹൃദയം', 'ശൂർപ്പണഖാ ശപഥം' എന്നീ ശ്രദ്ധേയമായ നാടകങ്ങളെഴുതി.
200 ഓളം നൃത്ത നാടകങ്ങൾകൾ, 100 ഓളം അമച്വർ നാടകങ്ങൾ, 35 ഓളം ബാലെകൾ, പ്രൊഫഷണൽ നാടകങ്ങൾ, വില്ലടിച്ചാൻ പാട്ട്, പ്രശസ്തകൃതികളുടെ കഥാപ്രസംഗ ആവിഷ്‌കാരങ്ങൾ, ലളിത ഗാനങ്ങൾ, 'സ്വാമി അയ്യപ്പൻ', 'ദേവീ മാഹാത്മ്യം' ടി.വി.സീരിയലുകളുടെ തിരക്കഥ തുടങ്ങി എല്ലാ മേഖലകളിലും നാരായണന്റെ സംഭാവനകളുണ്ട്. 'അവളെന്റെ സ്വപ്നം', 'ആ പെൺകുട്ടി നീയായിരുന്നെങ്കിൽ' തുടങ്ങിയ സിനിമകളുടെ തിരക്കഥാകൃത്തും ആയിരുന്നു. 1997ൽ പുറത്തിറങ്ങിയ മുക്കുത്തിയാണ് അവസാന ചിത്രം.
കുന്നിട
തീർത്ഥാടന സ്ഥലങ്ങൾ
കുന്നിടയിൽ പ്രധാനമായും മൂന്ന് ഹൈന്ദവ ക്ഷേത്രങ്ങളും ഒരു ക്രിസ്ത്യൻ പള്ളിയും ആണ് ഉള്ളത്.. കുന്നിട പടിഞ്ഞാറ് ദേശം മഹാദേവർ ക്ഷേത്രം, കുന്നിട തന്നിക്കൽ മലനട ക്ഷേത്രം, വെടമല മുരുകൻ ക്ഷേത്രം എന്നിവ ഹൈന്ദവ കേന്ദ്രങ്ങളും ചെളിക്കുഴി മാർത്തോമ പള്ളി ക്രിസ്ത്യൻ ആരാധനാ കേന്ദ്രവും ആണ്. നാളിതു വരെ ഒരു മുസ്ലിം പള്ളിയോ മുസ്ലിം കുടുംബമോ കുന്നിടയിൽ ഇല്ല.
അഞ്ചുമല പാറ
പ്രസിദ്ധമായ ഒരു വിനോദ സഞ്ചാര കേന്ദ്രമാണ് അഞ്ചുമല പാറ ഹാരപ്പൻ സംസ്കാരത്തിൻറെ പല ശേഷിപ്പുകളും ആ പാറയുടെ സമീപങ്ങളിൽ നിന്ന് കിട്ടിയിട്ടുണ്ട് ചരിത്ര പ്രസിദ്ധമായ മണ്ണടി ദേവി ക്ഷേത്രവുമായി ഈ പാറയ്ക്ക് ബന്ധം ഉണ്ട്, പാറയുടെ മുകളിൽ ഉള്ള ചെറിയ കുളം എത്ര കടുത്ത വേനലിലും വറ്റാറില്ല എന്നത് എടുത്തു പറയണ്ട കാര്യമാണ്.
വർഗ്ഗം:പത്തനംതിട്ട ജില്ലയിലെ ഗ്രാമങ്ങൾ
അന്ന സാൻഡ്‌സ്ട്രോം
ആദ്യകാലജീവിതം
അഡ്‌മിനിസ്‌ട്രേറ്റർ കാൾ എറിക് സാൻഡ്‌സ്ട്രോമിന്റെയും അന്ന എറിക്ക ഹാൾസ്ട്രോമിന്റെയും മകളായിരുന്നു അന്ന സാൻഡ്‌സ്ട്രോം. പിതാവിന്റെ പെട്ടെന്നുള്ള മരണശേഷം, കേണൽ ഹൽമാർ ഹഗ്‌ബെർഗിന്റെ വളർത്തു കുട്ടിയായി അവർ വളർന്നു. അവരുടെ വളർത്തു പിതാവിന്റെ തൊഴിൽ കാരണം അവർ അദ്ദേഹത്തിന്റെ സൈനിക തസ്തികകളോടൊപ്പം രാജ്യമെമ്പാടും അദ്ദേഹത്തെ അനുഗമിച്ചു. അതിനാൽ അവരുടെ വിദ്യാഭ്യാസം പലപ്പോഴും തടസ്സപ്പെട്ടു. അവരുടെ വിദ്യാഭ്യാസം റോയൽ നോർമൽ സ്‌കൂൾ ഫോർ ഗേൾസ് (സ്റ്റേറ്റ്‌സ് നോർമൽസ്‌കോള ഫോർ ഫ്ലിക്കർ), സ്റ്റോക്ക്ഹോമിലെ റോയൽ സെമിനാരി (ഹെഗ്രെ ലെറിനിനെസെമിനാരിയറ്റ്) എന്നിവിടങ്ങളിലായിരുന്നു 1874 ൽ അദ്ധ്യാപികയാകുകയും റോയൽ സെമിനാരിയിൽ നിന്ന് ബിരുദം നേടുകയും ചെയ്തു. ബിരുദം പൂർത്തിയാകുമ്പോഴേക്കും സ്വീഡനിലെ യൂണിവേഴ്സിറ്റിയിൽ ചേരാനുള്ള അവകാശം സ്ത്രീകൾക്ക് ലഭിച്ചിരുന്നുവെങ്കിലും അവർക്ക് സ്വയം യൂണിവേഴ്സിറ്റിയിൽ ചേരാനുള്ള അവസരം ലഭിച്ചില്ല.
1874 മുതൽ 1882 വരെ അഹ്ലിൻസ്ക സ്കോളൻ ഗേൾസ് സ്കൂളുകളിലും പിന്നീട് 1881 മുതൽ 1883 വരെ സ്റ്റോക്ക്ഹോമിലെ സോഡെർമാൾസ് ഹഗ്രെ ലോറോൺസ്റ്റാൾട്ട് ഫ്ലിക്കറിലും അദ്ധ്യാപികയായി ജോലി ചെയ്തു. പെൺകുട്ടികളുടെ സ്കൂൾ അന്തരീക്ഷത്തിൽ അവർക്ക് അത്ര തൃപ്തിയില്ലായിരുന്നു. മാത്രമല്ല അവർ സാധാരണയായി അവരുടെ വിദ്യാർത്ഥികൾക്ക് നൽകുന്ന വിദ്യാഭ്യാസത്തെ വിമർശിക്കുകയും ചെയ്തു. അവർ സ്വയം വിദ്യാഭ്യാസം തുടർന്നു. ചരിത്രം, ഫ്രഞ്ച്, സ്വീഡിഷ് സാഹിത്യം, ലാറ്റിൻ എന്നിവ സ്വയം പഠിച്ചു. പെഡഗോഗുകൾ പരിഷ്കരിക്കുന്നതിന്റെ പ്രസിദ്ധീകരണങ്ങളും അവർ പഠിച്ചു.
വിദ്യാഭ്യാസ പരിഷ്കർത്താവ്
1880-ൽ, സാൻഡ്‌സ്ട്രോം സോഫി അഡ്‌ലർസ്പാരെ സൃഷ്ടിച്ച ഫെമിനിസ്റ്റ് പ്രസിദ്ധീകരണമായ ടിഡ്‌സ്‌ക്രിഫ്റ്റ് ഫോർ ഹെമ്മറ്റിൽ തന്റെ ഗിഫ്‌വ വാര ഫ്ലിക്‌സ്‌കോളർ ബെറട്ടിഗേഡ് അൻലെഡ്നിംഗർ വരെ മിസ്‌നോജെ? (നമ്മുടെ പെൺകുട്ടികളുടെ സ്കൂളുകൾ ഞങ്ങൾക്ക് അതൃപ്തിക്ക് കാരണം നൽകുന്നുണ്ടോ?) ലേഖനത്തിലൂടെ പൊതു വിദ്യാഭ്യാസ സംവാദത്തിൽ അരങ്ങേറ്റം കുറിച്ചു. ഉഫ്ഫെ എന്ന പുരുഷ ഓമനപ്പേരിൽ, കടുപ്പമുള്ളതും ഔപചാരികവുമായ വിദ്യാഭ്യാസത്തെയും ഭാഷകളിലുള്ള അതിന്റെ കർശനമായ ശ്രദ്ധയെയും അവർ വിമർശിച്ചു. വിദ്യാസമ്പന്നയായ ഒരു സ്ത്രീ അക്കാദമിക് വിദഗ്ധരുടെ പരമ്പരാഗത പ്രധാന വേർതിരിവ് ഫ്രഞ്ച് ആയിരുന്നു. അതേസമയം ലാറ്റിൻ ഒരു പുരുഷന് അതേ സ്ഥാനമായിരുന്നു.
അന്ന സാൻഡ്‌സ്ട്രോം 1892-1902-ൽ പെഡഗോഗിസ്‌ക സാൽസ്‌കാപെറ്റിന്റെ (പെഡഗോഗ് സൊസൈറ്റി) ബോർഡ് അംഗമായിരുന്നു. 1879-1901-ൽ സ്വീഡനിൽ നടന്ന സഹ-വിദ്യാഭ്യാസം ആരംഭിക്കുന്നതുവരെ പെൺകുട്ടികളുടെ സ്‌കൂളുകൾ കൈകാര്യം ചെയ്തിരുന്ന സ്‌ത്രീവിദ്യാഭ്യാസത്തെക്കുറിച്ച് ചർച്ച ചെയ്യുന്നതിനായി 1879-1901 കാലഘട്ടത്തിൽ സ്വീഡനിൽ നടന്ന ദേശീയ Flickskolemöten-ൽ (ഗേൾസ് സ്കൂൾ മീറ്റിംഗുകൾ) അവർ പതിവായി പങ്കെടുത്തിരുന്നു.
കൂടുതൽ വായനയ്ക്ക്
വർഗ്ഗം:1854-ൽ ജനിച്ചവർ വർഗ്ഗം:1931-ൽ മരിച്ചവർ
കാംചാറ്റ്കയിലെ അഗ്നിപർവ്വതങ്ങൾ
അവലംബം
വർഗ്ഗം:World Heritage Sites in Russia
നാഷണൽ ഹെറാൾഡ് കേസ്
സോണിയാ ഗാന്ധിക്കും, മകൻ രാഹുൽ ഗാന്ധിക്കുമെതിരേ സുബ്രമണിയൻ സ്വാമി ഡെൽഹി ഹൈക്കോടതിയിൽ കൊടുത്തിരിക്കുന്ന ഒരു കേസാണ് നാഷണൽ ഹെറാൾഡ് കേസ്. സോണിയാ ഗാന്ധിയും മകൻ രാഹുൽ ഗാന്ധിയും അവരുടെ വിധേയരും ചേർന്ന്, കോടിക്കണക്കിനു രൂപയുടെ സ്വത്തുള്ള എ.ജെ.എൽ എന്ന കമ്പനിയെ യങ് ഇന്ത്യ എന്നൊരു കമ്പനി രൂപീകരിച്ച് തട്ടിയെടുത്തു എന്നാണ് സുബ്രഹ്മണ്യം സ്വാമി ആരോപിക്കുന്നത്. നാഷണൽ ഹെറാൾഡ് ദിനപത്രത്തിന്റെ ഉടമസ്ഥരായ അസ്സോസ്സിയേറ്റഡ് ജേണൽസ് ലിമിറ്റഡ് എന്ന കമ്പനിക്ക്, ഇന്ത്യൻ നാഷണൽ കോൺഗ്രസ്സ് 90 കോടി ഇന്ത്യൻ രൂപ പലിശ രഹിത വായ്പയായി കൊടുത്തുവെന്നും, ഈ തുക ഇതു വരെ തിരിച്ചടച്ചിട്ടില്ലെന്നും സ്വാമിയുടെ പരാതിയിൽ പറയുന്നു. ഇത് വരുമാന നികുതി നിയമത്തിലെ, 269T വകുപ്പു പ്രകാരം കുറ്റകരമാണെന്നും മെട്രോപോലിറ്റൻ മജിസ്ട്രേറ്റിനു മുമ്പാകെ കൊടുത്ത പരാതിയിൽ സ്വാമി ആരോപിക്കുന്നു. 2010 ൽ അഞ്ചു ലക്ഷം രൂപാ മൂലധനം കൊണ്ടു രൂപീകരിച്ച യങ് ഇന്ത്യ എന്ന കമ്പനി കോടിക്കണക്കിനു രൂപയുടെ സ്വത്തുള്ള അസ്സോസ്സിയേറ്റഡ് ജേണൽസ് ലിമിറ്റഡ് എന്ന കമ്പനിയെ കൈവശപ്പെടുത്തിയതു വഴി, സോണിയാ ഗാന്ധിയുടെ രാഹുൽ ഗാന്ധിയും ഗുരുതരമായ നിയമലംഘനം നടത്തിയെന്നും പരാതിയിൽ രേഖപ്പെടുത്തിയിരിക്കുന്നു.
അസ്സോസ്സിയേറ്റഡ് ജേണൽസ് ലിമിറ്റഡ്
1937 നവംബർ 20 ന് ജവഹർലാൽ നെഹ്രുവിന്റെ നേതൃത്വത്തിൽ തുടങ്ങിയ ഒരു കമ്പനിയാണ് അസ്സോസ്സിയേറ്റഡ് ജേണൽസ് ലിമിറ്റഡ്. ന്യൂഡെൽഹി, ബഹാദൂർ സഫർ മാ‍ർഗിലെ ഹെറാൾഡ് ഹൗസിലായിരുന്നു കമ്പനിയുടെ രജിസ്ട്രേഡ് ഓഫീസ്. ഏതാണ്ട്, അയ്യായിരത്തോളം സ്വാതന്ത്ര്യസമരസേനാനികൾ ഓഹരി ഉടമകളായ ഈ കമ്പനി ആരുടേയും സ്വകാര്യ സ്വത്തല്ലായിരുന്നു. ഏതെങ്കിലും പക്ഷപാതപരമായ നിലപാടുകൾക്കതീതമായി, സത്യസന്ധമായി വാർത്തകൾ പ്രസിദ്ധീകരിക്കുന്ന ഒരു കമ്പനി എന്നതായിരുന്നു ഇതിന്റെ ലക്ഷ്യം. ബ്രിട്ടീഷ് ദിനപത്രങ്ങൾക്കു ബദലായി ഇന്ത്യൻ ദിനപത്രങ്ങൾ പ്രസിദ്ധീകരിക്കുക എന്നതു കൂടി നെഹ്രുവിന്റെ ലക്ഷ്യമായിരുന്നു. 2010 സെപ്തംബർ 29 ലെ കണക്കനുസരിച്ച് 1057 ഓഹരി ഉടകമൾ അസ്സോസ്സിയേറ്റഡ് ജേണൽസ് പ്രസ്സിനുണ്ടായിരുന്നു.
2002 മാർച്ച് 22 മുതൽ മോത്തിലാൽ വോറ ആയിരുന്നു കമ്പനിയുടെ ചെയർമാൻ. മൂന്നു പത്രങ്ങളാണ് അസ്സോസ്സിയേറ്റഡ് ജേണൽസ് ലിമിറ്റഡിനു കീഴേ പ്രസിദ്ധീകരിച്ചിരുന്നത്. നാഷണൽ ഹെറാൾഡ്, ഇംഗ്ലീഷിലും, ഖൗമി ആവാസ്, ഉറുദുവിലും, നവജീവൻ ഹിന്ദിയിലും ആയിരുന്നു അവ. ഡൽഹി, ലക്നൗ, ഭോപാൽ, മുംബൈ, ഇൻഡോർ, പറ്റ്ന എന്നിവിടങ്ങളിൽ വമ്പിച്ച ഭൂസ്വത്തും കമ്പനിക്കുണ്ടായിരുന്നു.
യങ് ഇന്ത്യൻ
2010 നവംബർ 23 ന് അഞ്ചു ലക്ഷം രൂപാ മൂലധനവുമായി തുടങ്ങിയ ഒരു കമ്പനിയാണ് യങ് ഇന്ത്യൻ. നാഷണൽ ഹെറാൾഡിന്റെ കെട്ടിടത്തിൽ തന്നെയാണ് യങ് ഇന്ത്യന്റെ ഓഫീസും പ്രവർത്തിച്ചിരുന്നത്. 2010 ഡിസംബർ പതിമൂന്നിന്, രാഹുൽ ഗാന്ധി യങ് ഇന്ത്യൻ കമ്പനിയുടെ ഡയറക്ടറായി നിയമിതനായി. അധികം വൈകാതെ, 2011 ജനുവരിയിൽ, സോണിയാ ഗാന്ധി, ഡയറക്ടർ ബോർഡംഗമായും സ്ഥാനമേറ്റെടുത്തു. യങ് ഇന്ത്യൻ കമ്പനിയുടെ 76 ശതമാനം ഓഹരികളും, രാഹുൽ ഗാന്ധിയും, സോണിയാ ഗാന്ധിയുമാണ് കൈവശം വച്ചിരിക്കുന്നത്. 12 ശതമാനം വീതം ഓഹരികൾ മോത്തിലാൽ വോറക്കും, ഓസ്കാർ ഫെർണാണ്ടസിനും ഉണ്ട്.
കേസ്
സോണിയാ ഗാന്ധിയും മകൻ രാഹുൽ ഗാന്ധിയും അവരുട വിധേയരും അടങ്ങുന്ന ഒരു സംഘം, കോടികൾ വിലമതിക്കുന്ന അസ്സോസ്സിയേറ്റഡ് ജേണൽസ് ലിമിറ്റഡ് എന്ന കമ്പനിയെ ചതിയിലൂടെ കൈവശമാക്കി എന്നു കാണിച്ചുകൊണ്ട്, സുബ്രഹ്മണ്യൻ സ്വാമി ഡൽഹി കോടതി മുമ്പാകെ 2012 നവംബർ ഒന്നിന് ഒരു സ്വകാര്യ അന്യായം സമർപ്പിച്ചു. ഈ ഏറ്റെടുക്കലിലൂടെ, നാഷണൽ ഹെറാൾഡ്, ഖവാമി ആവാസ്, എന്നീ പത്രങ്ങളും, ഡൽഹിയിലും, ഉത്തർപ്രദേശിലുമുള്ള കോടിക്കണക്കിനു രൂപ വിലമതിക്കുന്ന ഭൂസ്വത്തുക്കളും, രാഹുലിന്റേയും, സോണിയയുടേയും കൈവശത്തിലായി എന്നും പരാതിയിൽ ആരോപിച്ചിരിക്കുന്നു. ഡൽഹിയിൽ യങ് ഇന്ത്യ ഏറ്റെടുത്ത അസ്സോസ്സിയേറ്റഡ് ജേണൽസ് പ്രസ്സിന്റെ സ്ഥലം, സർക്കാർ പത്രപ്രവർത്തനം സംബന്ധിച്ച കാര്യങ്ങൾക്കായി വിട്ടുകൊടുത്തതാണെന്നും, എന്നാൽ അതിനു വിരുദ്ധമായി യങ് ഇന്ത്യൻ അവിടെ പാസ്പോർട്ട് സേവാ കേന്ദ്രങ്ങൾ നടത്തി എന്നും സ്വാമി ആരോപിക്കുന്നു. ഇതിലൂടെ ലക്ഷക്കണക്കിനു രൂപാ, യങ് ഇന്ത്യൻ വരുമാനം എന്ന രീതിയിൽ കൈക്കലാക്കിയതും, നിയമവിരുദ്ധമാണ്.
അസ്സോസ്സിയേറ്റഡ് ജേണൽസ് ലിമിറ്റഡ് ഏറ്റെടുക്കാൻ,യങ് ഇന്ത്യൻ കമ്പനിക്ക് ഇന്ത്യൻ നാഷണൽ കോൺഗ്രസ്സ് 90 കോടി ഇന്ത്യൻ രൂപ വായ്പ അനുവദിച്ചിരുന്നു. ഇത് ചട്ടവിരുദ്ധമെന്നും സ്വാമി ആരോപിക്കുന്നു. ഇന്ത്യയിലെ ഒരു രാഷ്ട്രീയപാർട്ടിക്കും, വാണിജ്യാവശ്യങ്ങൾക്കു വേണ്ടി, വായ്പ നൽകാൻ നിയമം അനുവദിക്കുന്നില്ല. അസ്സോസ്സിയേറ്റഡ് പ്രസ്സ് ഏറ്റെടുക്കാൻ മാത്രമാണീ വായ്പ എന്നും, ഇതിനു പുറകിൽ യാതൊരു വാണിജ്യ താൽപര്യങ്ങളില്ലെന്നും, കോൺഗ്രസ്സ് സ്വാമിയുടെ ആരോപണങ്ങൾക്കു മറുപടിയായി വ്യക്തമാക്കി.
കേസ് റദ്ദാക്കണമെന്നു കാണിച്ച്, സോണിയയും, രാഹുലും, കോടതിയിൽ പരാതി സമർപ്പിച്ചുവെങ്കിലും, ഇരുവർക്കെതിരേയും, കേസെടുക്കാൻ പ്രഥമദൃഷ്ടിയാൽ തെളിവുകളുണ്ടെന്നു കോടതി നിരീക്ഷിച്ചു. രാഹുലിനോടും, സോണിയയോടും കോടതിയിൽ ഹാജരായി തങ്ങളുടെ ഭാഗം ന്യായീകരിക്കാൻ കോടതി സമ്മൺസ് അയച്ചു. 2014 ഓഗസ്റ്റ് ഏഴാം തീയതിക്കു മുമ്പായി കോടതിയിൽ ഹാജരാവാൻ, സോണിയാ ഗാന്ധി, രാഹുൽ ഗാന്ധി, മോത്തിലാൽ വോറ, ഓസ്കാർ ഫെർണാണ്ടസ്, സുമൻ ദുബേ, സത്യൻ പിത്രോദ എന്നിവരോട് ഡൽഹി കോടതി ജഡ്ജിയായ ശ്രീമതി. ഗോമതി മനോക്ഷ സമ്മൺസ് അയച്ചു. ജനങ്ങളുടെ പണം, സ്വകാര്യമായി കയ്യടക്കാൻ വേണ്ടി രൂപം കൊടുത്ത ഒരു തട്ടിപ്പു കമ്പനി മാത്രമാണ് യങ് ഇന്ത്യൻ ലിമിറ്റഡ് എന്ന് കോടതി നിരീക്ഷിച്ചു. പ്രതിപ്പട്ടികയിലുള്ള എല്ലാവരും തന്നെ, ഈ തട്ടിപ്പിനു വേണ്ടി ഗൂഢാലോചന നടത്തി എന്നും കോടതി കണ്ടെത്തി.
അപ്പീൽ
മെട്രോപൊലീറ്റൻ കോടതി പുറപ്പെടുവിച്ച സമ്മൺസിനെതിരേ പ്രതിഭാഗം, ഡെൽഹി ഹൈക്കോടതിയിൽ അപ്പീൽ നൽകി. ഹൈക്കോടതി, ഈ സമ്മൺസ് ഒരാഴ്ചക്കാലത്തേക്ക് താൽക്കാലികമായി മരവിപ്പിച്ചു.
അവലംബം
വർഗ്ഗം:കേസുകൾ വർഗ്ഗം:അഴിമതികൾ
പോർട്രെയിറ്റ് ഓഫ് എ യങ് വുമൺ (ലാ മുത)
1507–1508 നും ഇടയിൽ ഇറ്റാലിയൻ നവോത്ഥാന കലാകാരൻ റാഫേൽ വരച്ച ചായാചിത്രമാണ് ലാ മുത എന്നും അറിയപ്പെടുന്ന പോർട്രെയിറ്റ് ഓഫ് എ യങ് വുമൺ. ഉർബിനോയിലെ ഗാലേരിയ നസിയോണേൽ ഡെല്ലെ മാർച്ചിലാണ് ഈ ചിത്രം സ്ഥിതിചെയ്യുന്നത്.
കറുത്ത പശ്ചാത്തലത്തിൽ ഒരു അജ്ഞാത കുലീന സ്ത്രീയെ ചിത്രീകരിച്ചിരിക്കുന്നതോടൊപ്പം ഇതിൽ ലിയോനാർഡെസ്ക്യൂ സ്വാധീനങ്ങളും കാണാം. അടുത്തിടെ മാത്രമാണ് ഈ ചിത്രം റാഫേലിന്റേതാണെന്ന് ആരോപിക്കപ്പെട്ടതെങ്കിലും, അദ്ദേഹം ചിത്രീകരിച്ച മികച്ച ചായാചിത്രങ്ങളിലൊന്നാണിത്.
പശ്ചാത്തലത്തിൽ ലഘുവായ ശൈലിയിൽ നിന്ന് ഉയർന്നുവരുന്ന വർണ്ണത്തിന്റെ സൗന്ദര്യവും സ്ത്രീയുടെ വസ്ത്രങ്ങളുടെ വിശകലന ആവിഷ്ക്കാരശൈലിയും റാഫേലിന്റെ സവിശേഷതയാണ്. മൈക്കലാഞ്ചലോ അല്ലെങ്കിൽ ഡാവിഞ്ചിയിൽ നിന്നും വ്യത്യസ്തമായി ഈ ചായാചിത്രത്തിലെ കൈകളെ "വൈബ്രേറ്റൈൽ" എന്നാണ് നിക്കോലെറ്റ ബാൽഡിനി വിശേഷിപ്പിക്കുന്നത്.
ചിത്രത്തിൽ ആദ്യകാല റാഫേൽ ഡ്രോയിംഗിന്റെ സാന്നിധ്യത്തോടൊപ്പം ഒരു സ്ത്രീയുടെ യൗവ്വന മുഖം, പിന്നീടുള്ള പരിഷ്കാരങ്ങളോടൊപ്പം എക്സ്-റേ വിശകലനം കാണിക്കുന്നു.
ചിത്രകാരനെക്കുറിച്ച്
നവോത്ഥാനകാല ഇറ്റലിയിലെ ചിത്രകാരനും ശില്പിയുമായിരുന്നു റാഫേൽ. പിതാവായ ജിയോവാനി സാന്റി ഡ്യൂക്കിന്റെ കൊട്ടാരം ചിത്രകാരനായിരുന്നു. പിതാവ് തന്നെയായിരുന്നു റാഫേലിന്റെ ആദ്യ ഗുരു. പതിനഞ്ചാം വയസ്സിൽ റാഫേൽ പ്രശസ്ത ചിത്രകാരനായിരുന്ന പിയെട്രോ പെറുഗിനോയുടെ കീഴിൽ പരിശീലനം നേടി. 1502-ൽ പെറുഗിനോയുടെ ശിഷ്യനായിരുന്ന പിന്റുറിക്ക്യോയുടെ ക്ഷണം സ്വീകരിച്ച് റാഫേൽ സിയേനയിലേക്ക് പോയി. 1504-ലെ കന്യകയുടെ വിവാഹം (Wedding of the Virgin) ആണ്‌ അദ്ദേഹത്തിന്റെ ആദ്യത്തെ പ്രധാന രചനയായി കണക്കാക്കുന്നത്. റാഫേൽ തന്റെ ജീവിതത്തിന്റെ അവസാനത്തെ 12 വർഷങ്ങൾ കഴിച്ചുകൂട്ടിയതും പ്രശസ്തമായ രചനകളിലധികവും നടത്തിയതും റോമിൽ വച്ചായിരുന്നു. രൂപത്തിന്റെ വ്യക്തത, രചനാരീതി, മനുഷ്യന്റെ ആഡംബരത്തിന്റെ നിയോപ്ലാറ്റോണിക് ആദർശത്തിന്റെ ദൃശ്യനേട്ടം എന്നിവയിലൂടെ അദ്ദേഹത്തിന്റെ ചിത്രങ്ങൾ പ്രശംസിക്കപ്പെടുന്നു. റാഫേൽ ഒരു "നാടോടികളുടെ" ജീവിതം നയിച്ചു, വടക്കൻ ഇറ്റലിയിലെ വിവിധ കേന്ദ്രങ്ങളിൽ പ്രവർത്തിച്ചിരുന്നു. 1504 മുതൽ ഫ്ലോറൻസിൽ കൂടുതൽ സമയം ചെലവഴിച്ചു.
അവലംബം
വർഗ്ഗം:റാഫേൽ വരച്ച ചിത്രങ്ങൾ വർഗ്ഗം:സ്ത്രീകളുടെ ചിത്രങ്ങൾ
ജോൺ സ്റ്റുവർട്ട് മിൽ
പത്തൊൻപതാം നൂറ്റാണ്ടിൽ ജീവിച്ചിരുന്ന ഒരു ഇംഗ്ലീഷ് തത്ത്വചിന്തകനും എഴുത്തുകാരനുമായിരുന്നു ജോൺ സ്റ്റുവർട്ട് മിൽ.
അവലംബം
വർഗ്ഗം:തത്ത്വചിന്തകർ വർഗ്ഗം:1806-ൽ ജനിച്ചവർ വർഗ്ഗം:1873-ൽ മരിച്ചവർ വർഗ്ഗം:സാമ്പത്തിക വിദഗ്ദ്ധർ വർഗ്ഗം:നിരീശ്വരവാദികൾ വർഗ്ഗം:ഫെമിനിസ്റ്റ് എഴുത്തുകാർ വർഗ്ഗം:ഇംഗ്ലീഷ് തത്ത്വചിന്തകർ വർഗ്ഗം:ഇംഗ്ലീഷ് രാഷ്ട്രതന്ത്രജ്ഞർ വർഗ്ഗം:ഇംഗ്ലീഷ് ഫെമിനിസ്റ്റുകൾ വർഗ്ഗം:പുരുഷ ഫെമിനിസ്റ്റുകൾ
വാസിലി ഫിയോഡോറോവിച്ച് ട്രൂട്ടോവ്സ്കി
റഷ്യൻ സാമ്രാജ്യത്തിലെ ഒരു റഷ്യൻ നാടോടി ഗാന ശേഖരകനും ഗുസ്ലി പ്ലെയറും സംഗീതസംവിധായകനുമായിരുന്നു വാസിലി ഫിയോഡോറോവിച്ച് ട്രൂട്ടോവ്സ്കി (റഷ്യൻ: Василий Фёдорович Трутовский) (c. 1740 - c. 1810). റഷ്യൻ നാടോടി സംഗീതത്തിന്റെ ആദ്യകാല അച്ചടിച്ച ശേഖരം അദ്ദേഹം സമാഹരിച്ച് പ്രസിദ്ധീകരിച്ചു.
ഇവാനോവ്സ്കയ സ്ലോബോഡയിലെ ബെൽഗൊറോഡിനടുത്താണ് അദ്ദേഹം ജനിച്ചത്. അവിടെ പിതാവിനെ റെജിമെന്റൽ സെറ്റിൽമെന്റിനായി പുരോഹിതനായി നിയമിച്ചു. 1762-ൽ ട്രൂട്ടോവ്സ്കി ഒരു ഗായകനും ഗുസ്ലി പ്ലെയറുമായി റഷ്യൻ ഇംപീരിയൽ കോർട്ടിൽ പ്രവേശിച്ചു. ഏകദേശം 30 വർഷത്തിനുശേഷം അദ്ദേഹം കോടതി വിട്ടു. 1792 ആയപ്പോഴേക്കും ട്രൂട്ടോവ്സ്കി ഒരു കളക്ടർ, കമ്പോസർ എന്നീ നിലകളിൽ സജീവമായിരുന്നു, 1810-ൽ അദ്ദേഹം സെന്റ് പീറ്റേഴ്‌സ്ബർഗിൽ വച്ച് അന്തരിച്ചു.
ട്രൂട്ടോവ്‌സ്‌കിയുടെ ഏറ്റവും പ്രധാനപ്പെട്ട കൃതിയാണ് സോബ്രാനിയേ റസ്‌സ്‌കിഖ് പ്രോസ്‌റ്റിഖ് പെസെൻ സ് നോട്ടമി (സോബ്രാനി റുസ്‌കിഹ് പ്രോസ്‌റ്റിക്ക് പെസെൻ സ് നോതാമി, "സ്‌കോറുകളുള്ള ലളിതമായ റഷ്യൻ ഗാനങ്ങളുടെ ശേഖരം"), 80 നാടോടി ഗാനങ്ങളുടെ ശേഖരം. ഇത്തരത്തിലുള്ള ആദ്യകാല പ്രസിദ്ധീകരണ ശേഖരമായിരുന്നു ഇത്: ആദ്യത്തെ മൂന്ന് വാല്യങ്ങൾ 1776-നും 1779-നും ഇടയിൽ പ്രത്യക്ഷപ്പെട്ടു, 1795-ൽ ഒരെണ്ണം കൂടി പ്രത്യക്ഷപ്പെട്ടു. അദ്ദേഹം ചില ഉക്രേനിയൻ ഗാനങ്ങൾ, റഷ്യൻ സംഗീതസംവിധായകരുടെ സംഗീതം, മറ്റുള്ളവരുടെ സംഗീതത്തിന്റെ സ്വന്തം ക്രമീകരണം തുടങ്ങിയവയും ഉൾപ്പെടുത്തിയിട്ടുണ്ട്. ആദ്യം ട്രൂട്ടോവ്സ്കി മെലഡിയും ഒരു ബാസ് ലൈനും മാത്രമേ ഉൾപ്പെടുത്തിയിരുന്നുള്ളൂ, എന്നാൽ അദ്ദേഹം നടത്തിയ വോളിയം 4, വോളിയം 1 ന്റെ പുനഃപ്രസിദ്ധീകരണം എന്നിവയിൽ കൂടുതൽ ഹാർമോണിക് ഫില്ലിംഗ് ഉണ്ടായിരുന്നു.
സോബ്രെയിൻ ഒരു സ്വാധീനമുള്ള കൃതിയാണെന്ന് തെളിയിച്ചു: അതിലെ പകുതിയിലധികം ഉള്ളടക്കങ്ങളും ജോഹാൻ ഗോട്ട്‌ഫ്രൈഡ് പ്രാറ്റ്‌ഷിന്റെ പിന്നീടുള്ള ഒരു പ്രധാന ശേഖരത്തിൽ പ്രസിദ്ധീകരിച്ചു. കൂടാതെ ചില ഗാനങ്ങൾ മുസ്സോർഗ്‌സ്‌കി, റിംസ്‌കി-കോർസകോവ് തുടങ്ങിയ സംഗീതസംവിധായകർക്ക് പ്രചോദനവും മാതൃകയും നൽകി. ട്രൂട്ടോവ്‌സ്‌കിയുടെ സ്വന്തം രചനകളിൽ ചിലത് മാത്രമേ നിലനിൽക്കുന്നുള്ളൂ: ക്രൂഷ്ക (Кружка, "എ കപ്പ്"), ശബ്ദത്തിനും പിയാനോയ്ക്കും വേണ്ടിയുള്ള ഒരു ഗാനം (1777), കൂടാതെ നാടോടി ഗാനങ്ങളിലെ രണ്ട് സെറ്റ് കീബോർഡ് വ്യതിയാനങ്ങൾ (1780): "വോ ലെസോച്ച്കെ കൊമറോച്ച്കോവ്" (Во ലെസോച്ച്കെ കോമറോച്ച്കോവ്, നമ്മുടെ വനത്തിലെ ധാരാളം കൊതുകുകൾ) കൂടാതെ "ടൈ, ഡെറ്റിനുഷ്ക, സിറോട്ടിനുഷ്ക" (ടൈ, ഡെറ്റിനൂഷ്ക, സിറോട്ടിനൂഷ്ക, നീ, മൈ ലിറ്റിൽ നോവെർ ചൈൽഡ്). രണ്ട് സെറ്റുകളും ചില ഗുസ്ലി-നിർദ്ദിഷ്ട സാങ്കേതികത കീബോർഡിലേക്ക് മാറ്റുന്നതിൽ ശ്രദ്ധേയമാണ്.
External links
വർഗ്ഗം:1740-കളിൽ ജനിച്ചവർ വർഗ്ഗം:1810-കളിൽ മരിച്ചവർ
നിയോപ്ലാസം
ശരീരകലകളുടെ അസാധാരണവും അമിതവുമായ വളർച്ചയാണ് കോശപ്പെരുപ്പം (Neoplasm). കോശപ്പെരുപ്പം ഉണ്ടാകുന്ന പ്രക്രിയയെ കോശവളർച്ച (Neoplasia) എന്ന് വിളിക്കുന്നു. കോശപ്പെരുപ്പമുണ്ടാകുന്ന കലകൾ ചുറ്റുപാടുമുളള മറ്റു കലകളുടെ വളർച്ചയുമായി ഏകോപനം ഇല്ലാതെ അസാധാരണമായി വളർന്ന് മാംസമുഴയായിത്തീരുന്നു, പ്രാരംഭസ്ഥാനം നീക്കം ചെയ്‌താലും അവ അസാധാരണമായി വളരുന്നത് തുടരുന്നു. ഈ അസാധാരണ വളർച്ച മൂലം ഉണ്ടാകുന്ന മാംസക്കട്ടിയാണ് ട്യൂമർ അഥവാ മാംസമുഴ എന്നറിയപ്പെടുന്നത്.
രോഗങ്ങളുടെ അന്താരാഷ്ട്ര വർഗ്ഗീകരണം (ICD-10) പ്രകാരം കോശപ്പെരുപ്പങ്ങളെ നാല് പ്രധാന കൂട്ടങ്ങളായി തിരിച്ചിട്ടുണ്ട്: തീവ്രമല്ലാത്ത കോശപ്പെരുപ്പം (benign neoplasms), പടരാത്ത കോശപ്പെരുപ്പം (in situ neoplasms), മാരകമായ കോശപ്പെരുപ്പം (Malignant neoplasms), അനിശ്ചിതവും അജ്ഞാതവും ആയ കോശപ്പെരുപ്പം. മാരകമായ കോശപ്പെരുപ്പത്തെയാണ് അർബുദം അഥവാ ക്യാൻസർ എന്നറിയപ്പെടുന്നത്, ഇതാണ് അർബുദചികിത്സയിലെ മുഖ്യവിഷയം.
തരങ്ങൾ
കോശപ്പെരുപ്പം തീവ്രമല്ലാത്തതോ അർബുദം പോലെ മാരകമായതോ  ആകാം.
കാരണങ്ങൾ
ലഘുചിത്രം| കവിളിലെ ചർമ്മത്തിലെ കോശപ്പെരുപ്പം മൂലമുളള മുഴ, വിയർപ്പ് ഗ്രന്ഥികളിലെ ഒരുതരം   തീവ്രമല്ലാത്ത കോശപ്പെരുപ്പമാണിത്, ഇത് കട്ടിയായതല്ല പക്ഷേ ദ്രാവകം നിറഞ്ഞതാണ്. ലഘുചിത്രം| [[ഗർഭപാത്രം|ഗർഭാശയ മുഴകൾ, തീവ്രമല്ലാത്ത കോശപ്പെരുപ്പത്തിന്റെ രേഖാചിത്രം]] കോശങ്ങൾക്കുള്ളിലെ ജനിതക, ബാഹ്യജനിതക വ്യതിയാനങ്ങളുടെ ഫലമായാണ് മനുഷ്യരിൽ മുഴകൾ ഉണ്ടാകുന്നത്, ഇത് കോശത്തെ അനിയന്ത്രിതമായി വിഭജിക്കുകയും വികസിപ്പിക്കുകയും ചെയ്യുന്നു. എല്ലാത്തരം കോശപ്പെരുപ്പങ്ങളും വളരുന്ന മുഴകളായി പരിണമിക്കില്ല, കോശപ്പെരുപ്പവളർച്ചകളും അവയവപുനരുൽപ്പാദന പ്രക്രിയകളും തമ്മിൽ സമാനതകൾ ചൂണ്ടിക്കാണിക്കപ്പെട്ടിട്ടുണ്ട്.
ഡിഎൻഎ കേടുപാടുകൾ
ലഘുചിത്രം| മാരകമായ കോശപ്പെരുപ്പത്തിൽ ഡിഎൻഎ ശരിപ്പെടുത്തൽ ജീനുകളിലെ ഡിഎൻഎ കേടുപാടുകളുടെയും ഉപരിജനിതക വൈകല്യങ്ങളുടെയും പങ്ക് വ്യക്തമാക്കുന്ന ചിത്രം ഡിഎൻഎ കേടുപാടുകൾ അർബുദകാരികളായ കോശപ്പെരുപ്പങ്ങളുടെ പ്രാഥമികകാരണമായി കണക്കാക്കപ്പെടുന്നു. മുകളിലെ ചിത്രത്തിൽ ഇത് വ്യക്തമാക്കിയിട്ടുണ്ട്. (ഡിഎൻഎ കേടുപാടുകൾ, ഉപരിജനിതക മാറ്റങ്ങൾ, ക്യാൻസറിലേക്കുള്ള ഡിഎൻഎ മാറ്റം എന്നിവയുടെ സവിശേഷതകൾ ചുവപ്പിൽ കാണിച്ചിരിക്കുന്നു. ) ഡിഎൻഎ കേടുപാടുകൾ വളരെ സാധാരണമാണ്. സ്വാഭാവികമായി സംഭവിക്കുന്ന ഡിഎൻഎ കേടുപാടുകൾ പോലും ശരീരകോശങ്ങൾക്ക് പുതുതായി 60000ത്തോളം നാശനഷ്ടങ്ങൾ ഉണ്ടാക്കുന്നു. [ ഡിഎൻഎ കേടുപാടുകൾ (സ്വാഭാവികമായി സംഭവിക്കുന്നത്) എന്ന ലേഖനവും കാണുക]. ബാഹ്യജന്യ ഏജന്റുമാരുമായി സമ്പർക്കം പുലർത്തുന്നതിലൂടെ കൂടുതൽ ഡിഎൻഎ കേടുപാടുകൾ ഉണ്ടാകാം. പുകയിലയുടെ പുക ബാഹ്യജന്യ ഡിഎൻഎയുടെ വർദ്ധിച്ച നാശത്തിന് കാരണമാകുന്നു, പുകവലി മൂലമുളള ഇത്തരം ഡിഎൻഎ കേടുപാടുകൾ ശ്വാസകോശ അർബുദത്തിന് കാരണമാകും. സൗരവികിരണത്തിൽ നിന്നുള്ള അൾട്രാവയലറ്റ് പ്രകാശം മൂലമുളള ഡിഎൻഎ നാശം മറുകുവളർച്ച (Melanoma)ക്ക് കാരണമാകുന്നു. ഹെലിക്കോബാക്റ്റർ പൈലോറി അണുബാധ ഉയർന്ന അളവിൽ രാസക്രിയാശീലമുളള ഓക്സിജൻ വിഭാഗങ്ങൾ ഉണ്ടാക്കുന്നു, അത് ഡിഎൻഎയെ നശിപ്പിക്കുകയും ഉദരാർബുദത്തിന് കാരണമാവുകയും ചെയ്യുന്നു. കൊഴുപ്പ് കൂടുതലുള്ള ഭക്ഷണം കഴിക്കുന്ന മനുഷ്യരുടെ വൻകുടലുകളിൽ ഉയർന്ന അളവിലുള്ള പിത്തരസാമ്ലങ്ങൾ ഡിഎൻഎ തകരാറുണ്ടാക്കുകയും വൻകുടൽ കാൻസറിന് കാരണമാവുകയും ചെയ്യുന്നു. <sup class="noprint Inline-Template" style="white-space:nowrap;">] മുകളിലുള്ള ചിത്രത്തിൽ ഡിഎൻഎ തകരാറിന്റെ ഉറവിടങ്ങൾ സൂചിപ്പിച്ചിരിക്കുന്നു.
പദോൽപ്പത്തി
ട്യൂമറിന്റെ (മുഴ) പര്യായമാണ് നിയോപ്ലാസം (കോശപ്പെരുപ്പം) എന്ന പദം. നിയോപ്ലാസം ട്യൂമറുകൾ രൂപപ്പെടുന്ന പ്രക്രിയയെ സൂചിപ്പിക്കുന്നു, ഈ പ്രക്രിയയെ കോശവർദ്ധനപ്രക്രിയ എന്ന് വിളിക്കുന്നു. നിയോപ്ലാസ്റ്റിക് എന്ന വാക്ക് തന്നെ ഗ്രീക്ക് നിയോ 'ന്യൂ', പ്ലാസ്റ്റിക് 'ഫോംഡ്, മോൾഡഡ്' എന്നിവയിൽ നിന്നാണ് വന്നത്.
തമൻ ഉപദ്വീപ്‌
റഷ്യയിലെ ക്രാസ്‌നോഡർ ക്രായിയിൽ സ്ഥിതിചെയ്യുന്ന ഒരു ഉപദ്വീപാണ് തമൻ ഉപദ്വീപ് - Taman Peninsula (Russian: Тама́нский полуо́стров, Tamanskiy poluostrov). തമൻ ഉപദ്വീപിന്റെ അതിർത്തികൾ, വടക്ക് അസോവ് കടലും പടിഞ്ഞാറ് കെർഷ് കടലിടുക്കും തെക്ക് ഭാഗത്ത് കരിങ്കടലുമാണ്. കഴിഞ്ഞ രണ്ട് സഹസ്രാബ്ദങ്ങളായി ഒരു കൂട്ടം ചെറു ദ്വീപുകൾ ക്രമാനുഗതമായി ഇന്നത്തെ ഉപദ്വീപായി മാറുകയായിരുന്നു. ഗ്രീക്ക് ഭാഷയായ പോന്റിക് ഗ്രീക്ക് സംസാരിക്കുന്ന ഹെർമോനസ്സ, ഫനഗോറിയ എന്നീ പുരാതന ഗ്രീക്ക് നഗരങ്ങൾ തമൻ ഉപദ്വീപിൽ നിലനിന്നിരുന്നു. അവ പിന്നീട് ട്മുതരകൻ(Tmutarakan) എന്ന നഗരമായി. പുരാതന കാലത്ത് അസോവ കടൽ തീരത്ത് വസിച്ചിരുന്ന മയിയോത്തിയൻ ജനങ്ങളും കരിങ്കടൽ തീരത്ത് വസിച്ചിരുന്ന സിന്ധി ജനങ്ങളും ഇവിടെ വസിച്ചിരുന്നു. ക്ലാസിക്കൽ കാലത്ത് ഈ പ്രദേശം ബോസ്ഫറൻ കിങ്ഡത്തിന്റെ ഭാഗമായി. അക്കാലത്ത് സർമാത്തിയൻസ്, ഗ്രീക്കുകാർ, അനറ്റോലിയൻ എന്നിവർ കരിങ്കടലിന്റെ തീരത്തുള്ള പോന്റുസ് പ്രവിശ്യയിൽ നിന്ന് കുടിയേറി. ജൂത കുടിയേറ്റവുമുണ്ടായി. നാലാം നൂറ്റാണ്ടിൽ തമൻ ഉപദ്വീപ് ഹൂണൻമാരുടെ നിയന്ത്രണത്തിലായി,വോൾഗ നദിയുടെ കിഴക്കുഭാഗത്ത് അധിവസിച്ചിരുന്ന നാടോടി ജനതയാണ് ഹൂണന്മാർ. ഇതിന് ശേഷം തമൻ ഉപദ്വീപിന്റെ ആസ്ഥാനം ഗ്രേറ്റ് ബൾഗേറിയയായിരുന്നു. ഏഴാം നുറ്റാണ്ടിന്റെ മധ്യത്തിൽ തുർക്കി ജനതയായ കസാർസുകളുടെ കസാറിയ കിംഗ്ഡത്തിന് കീഴിലായി. ഏകദേശം 969ൽ കസർ ഭരണം തകർന്നതോടെ ഡേവിഡ് എന്ന പേരുള്ള ഒരു ഭരണാധികാരിക്ക് കീഴിൽ കസർ യഹൂദ തുടർച്ചയി ഭരണകൂടം രൂപീകൃതമായി. 980കളിൽ അവസാനത്തിൽ യൂറോപ്യൻ ഗോത്ര ഭരണാധികാരികളായ കീവൻ റൂസിന്റെ അധീനതയിലായി. ഏകദേശം 1100 റഷ്യൻ രാജഭരണ പ്രവിശ്യയായ ത്മുതരകൻ ഭരണവും അവസാനിച്ചു. 1239 ദ്വീപ് മംഗോളിയർ പിടിച്ചെടുത്തു. 1419ൽ ഇറ്റലിയിലെ ജെനോവ പ്രവിശ്യയുടെയും 1419ൽ ക്രീമിയയിലെ ഗസാറിയയുടെ ഭാഗമായി.
പതിനഞ്ചാം നൂറ്റാണ്ടിൽ
പതിനഞ്ചാം നൂറ്റാണ്ടിലെ ഏറിയ കാലവും തമൻ ഉപദ്വീപ് ഭരിച്ചത് ജിനോയിസ് ജ്യു സിമിയോൺ ഡി ഗുയിസോൾഫി സ്ഥാപിച്ച ഗുയിസോൾഫി കുടുംബമാണ്. ജൂത കോൺസുൽ, കമ്മീഷണർമാർ, പ്രഭുക്കൻമാർ എന്നിവരാണ് ഈ ഉപദ്വീപിന്റെ ഭരണം നടത്തിയത്. ഇക്കാലയളവിൽ തെക്കൻ റഷ്യയിൽ മുഴുവൻ ജൂതായിസം നിലനിന്നിരുന്നു.
ഓട്ടോമൻ കാലഘട്ടത്തിൽ
ഓട്ടോമൻ സാമ്രാജ്യത്തിന് കീഴിലുണ്ടായിരുന്ന ക്രിമിയൻ ഖനാതെ പ്രഭുക്കൾ 1483ൽ തമൻ ഉപദ്വീപ് പിടിച്ചെടുത്തു. 1791 -1783 കാലയളവിൽ ഓട്ടോമൻ സാമ്രാജ്യത്തിന് കീഴിലായിരുന്നുവെന്നും അഭിപ്രായമുണ്ട്. 1787-1792 കാലഘട്ടത്തിൽ റഷ്യ-തുർക്കി യുദ്ധം നടന്നകാലയളവിൽ ഉപദ്വീപിന്റെ നിയന്ത്രണം റഷ്യൻ സാമ്രാജ്യം കൈമാറുകയായിരുന്നുവെന്നാണ് കരുതപ്പെടുന്നത്. 1792ൽ തമൻ ഉപദ്വീപിന്റെ റഷ്യൻ നിയന്ത്രണം ഓട്ടോമൻ സാമ്രാജ്യത്തിന് കൈമാറി. ഒടുവിൽ 1828ൽ ഇത് റഷ്യക്ക് തിരിച്ച് ലഭിച്ചു. ഓട്ടോമൻ ഭരണകാലത്തെ കഫ്ഫ പ്രവിശ്യയിലെ ഒരു ജില്ലയായിരുന്നു ഇതെന്നും ഇത് പിന്നീട് 1784ൽ റഷ്യയ്ക്ക് കൈമാറിയെന്നും അഭിപ്രായമുണ്ട്.
കഴിഞ്ഞ കുറെ നൂറ്റാണ്ടായി, തമൻ ഉപദ്വീപിലെ ജനസംഖ്യ വളരെ വിരളമായിരുന്നു. തമൻ ഉപദ്വീപിലെ ഏറ്റവും വലിയ ജനവാസ കേന്ദ്രം കൊസ്സക് പട്ടണമാണ്. രണ്ടാമത്തെ നഗരം തുറമുഖ പട്ടണമായ തെംറിയുക് ആണ്. മീഖായീൽ ലെർമോൺടോവ് തന്റെ നോവലായ എ ഹീറോ ഓഫ് അവർ ടൈമിൽ ഈ നഗരത്തെ അവമതിക്കുന്ന രൂപത്തിൽ വിവരിക്കുന്നുണ്ട്. തമൻ ഉപദ്വീപിൽ പ്രകൃതിവാതകം, പെട്രോളിയം എന്നീ നിക്ഷേപങ്ങളും ചെറിയ ചെളി അഗ്നിപർവ്വതങ്ങലും അടങ്ങിയിട്ടുണ്ട്.
നാസി ജർമ്മനിയുടെ സായുധ സൈന്യമായുരുന്ന വെഹ്‌റ്മാഗ്റ്റ് 1942 തമൻ ഉപദ്വീപിൽ അധിനിവേശം നടത്തിയിരുന്നു. 1943ൽ സോവിയറ്റ് ചെമ്പട ഇത് തിരിച്ചുപിടിച്ചതായും പറയപ്പെടുന്നു.
അവലംബം
വർഗ്ഗം:ഉപദ്വീപുകൾ
ഞാൻ നിന്നെ പ്രേമിക്കുന്നു (ചലച്ചിത്രം)
കെ.എസ്. ഗോപാലകൃഷ്ണൻ സംവിധാനം ചെയ്ത 1975 ലെ മലയാളചലച്ചിത്രമാണ് ഞാൻ നിന്നെ പ്രേമിക്കുന്നു. ചിത്രത്തിൽ കമൽ ഹാസൻ, സുധീർ, ഗിരിജ, ജനാർദ്ദനൻ, മുരളി സീനിയർ എന്നിവരാണ് പ്രധാന കഥാപാത്രങ്ങളായി അഭിനയിച്ചത്. പി.ഭാസ്കരൻ, ബിച്ചുതിരുമല എന്നിവർ ചിത്രത്തിനുവേണ്ടി ഗാനങ്ങളെഴുതി. എം‌എസ് ബാബുരാജാണ് ഗാനങ്ങൾക്ക് സംഗീതം നൽകിയത്.
ഗാനങ്ങൾ
പി. ഭാസ്‌കരൻ, ബിച്ചു തിരുമല എന്നിവരുടെ വരികൾക്കൊപ്പം എം‌എസ് ബാബുരാജാണ് സംഗീതം ഒരുക്കിയത്.
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1975-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:കമൽ ഹാസൻ അഭിനയിച്ച ചലച്ചിത്രങ്ങൾ വർഗ്ഗം:കമലഹാസൻ അഭിനയിച്ച മലയാളചലച്ചിത്രങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:പി ഭാസ്കരന്റെ ഗാനങ്ങൾ വർഗ്ഗം:ബിച്ചുതിരുമലയുടെ ഗാനങ്ങൾ വർഗ്ഗം:ബിച്ചുതിരുമല -ബാബുരാജ് ഗാനങ്ങൾ വർഗ്ഗം:ഭാസ്കരൻ- ബാബുരാജ് ഗാനങ്ങൾ വർഗ്ഗം:ജെ. വില്യംസ് ഛായാഗ്രഹണം ചെയ്ത ചലച്ചിത്രങ്ങൾ വർഗ്ഗം:കെ.എസ്.ഗോപാലകൃഷ്ണൻ സംവിധാനം ചെയ്ത മലയാള ചലച്ചിത്രങ്ങൾ
ടാംപൺ
ലഘുചിത്രം|262x262ബിന്ദു|ടാമ്പൺ വലിപ്പം കാണിക്കാനായി കൈയിൽ വച്ചിരിക്കുന്നു ആർത്തവസമയത്ത് യോനിയിൽ തിരുകി രക്തവും യോനി സ്രവങ്ങളും ആഗിരണം ചെയ്യാൻ രൂപകൽപ്പന ചെയ്ത ഒരു ഉൽപ്പന്നമാണ് ടാംപൺ. ഇംഗ്ലീഷ്:tampon. സാനിറ്ററി പാ ഡുകളിൽ നിന്ന് വ്യത്യസ്തമായി, ഇത് യോനി നാളത്തിൽ ആന്തരികമായി സ്ഥാപിക്കുന്നു. ശരിയായി ചേർത്തുകഴിഞ്ഞാൽ, ഒരു ടാംപൺ യോനിയിൽ പിടിക്കുകയും ആർത്തവ രക്തത്താൽ കുതിർക്കുമ്പോൾ അത് വികസിക്കുകയും ചെയ്യുന്നു. എന്നിരുന്നാലും, ആർത്തവ രക്തത്തിന് പുറമേ, ടാംപൺ യോനിയിലെ സ്വാഭാവിക ലൂബ്രിക്കേഷനും ബാക്ടീരിയയും ആഗിരണം ചെയ്യുന്നു, ഇത് യോനിയുടെ സാധാരണ അമ്ലത മാറ്റാൻ കഴിവുള്ളതാണ്. ഇത് സ്റ്റാഫൈലോകോക്കസ് ഓറിയസ് എന്ന ബാക്ടീരിയയിൽ നിന്നുള്ള അണുബാധയ്ക്കുള്ള സാധ്യത വർദ്ധിപ്പിക്കുന്നു, ഇത് ടോക്സിക് ഷോക്ക് സിൻഡ്രോമിന് (ടിഎസ്എസ്) കാരണമാകുന്നു എന്നും കണ്ടെത്തിയിട്ടുണ്ട്. TSS ഒരു അപൂർവവും എന്നാൽ ജീവൻ അപകടപ്പെടുത്തുന്നതുമായ അണുബാധയാണ്, അതിന് അടിയന്തിര വൈദ്യസഹായം ആവശ്യമാണ്.
വിറ്റഴിക്കപ്പെടുന്ന ടാംപണുകളിൽ ഭൂരിഭാഗവും റയോൺ കൊണ്ടാണ് നിർമ്മിച്ചിരിക്കുന്നത്, അല്ലെങ്കിൽ സിന്തറ്റിക് നാരുകൾക്കൊപ്പം റയോണിന്റെയും പരുത്തിയുടെയും മിശ്രിതമാണ്. ചില ടാംപണുകൾ ജൈവ പരുത്തിയിൽ നിന്നാണ് നിർമ്മിച്ചിരിക്കുന്നത്. ടാംപോണുകൾ നിരവധി അബ്സോർബൻസി റേറ്റിംഗുകളിൽ ലഭ്യമാണ്.
മെൻസ്ട്രുവൽ ടോക്സിക് ഷോക്ക് സിൻഡ്രോം
മെൻസ്ട്രൽ ടോക്സിക് ഷോക്ക് സിൻഡ്രോം (എം‌ടി‌എസ്‌എസ്) ഒരു ജീവൻ അപകടപ്പെടുത്തുന്ന രോഗമാണ്, ഇത് സാധാരണയായി സൂപ്പർആന്റിജൻ ഉത്പാദിപ്പിക്കുന്ന സ്റ്റാഫൈലോകോക്കസ് ഓറിയസിന്റെ അണുബാധ മൂലമാണ്. എസ് ഓറിയസ് അണുബാധകളിൽ സ്രവിക്കുന്ന സൂപ്പർആന്റിജൻ ടോക്സിൻ TSS ടോക്സിൻ-1 അല്ലെങ്കിൽ TSST -1 ആണ്. 100,000 ആളുകൾക്ക് 0.03 മുതൽ 0.50 വരെ കേസുകൾ സംഭവിക്കുന്നു, മൊത്തത്തിലുള്ള മരണനിരക്ക് ഏകദേശം 8% ആണ്. mTSS ലക്ഷണങ്ങളും ലക്ഷണങ്ങളും പനി ഉൾപ്പെടുന്നു (38.9-നേക്കാൾ വലുതോ അതിന് തുല്യമോ ആണ് °C), ചുണങ്ങു, ശോഷണം, ഹൈപ്പോടെൻഷൻ (90 mmHg- ൽ താഴെയുള്ള സിസ്റ്റോളിക് രക്തസമ്മർദ്ദം ), ദഹനനാളത്തിന്റെ സങ്കീർണതകൾ (ഛർദ്ദി), കേന്ദ്ര നാഡീവ്യൂഹം (CNS) ഇഫക്റ്റുകൾ (വ്യതിചലനം) എന്നിങ്ങനെ കുറഞ്ഞത് മൂന്ന് സിസ്റ്റങ്ങളുള്ള മൾട്ടി-സിസ്റ്റം അവയവങ്ങളുടെ പങ്കാളിത്തം. ഒപ്പം മയാൽജിയയും.
കെ.എസ്. രവികുമാർ
300px|ലഘുചിത്രം|കെ.എസ് രവികുമാർ 2017 ഫെബ്രുവരിയിൽ കോഴിക്കോട് വച്ചുനടന്ന കേരളാ ലിറ്ററേച്ചർ ഫെസ്റ്റിവലിൽ ഒരു മലയാള സാഹിത്യ വിമർശകനാണ് '''ഡോ. കെ.എസ്. രവികുമാർ''' (ജനനം : 30 നവംബർ 1957). 2009 ൽ 'ആഖ്യാനത്തിന്റെ അടരുകൾ' എന്ന കൃതിക്ക് കേരള സാഹിത്യ അക്കാദമിയുടെ പുരസ്കാരം ലഭിച്ചു.
ജീവിതരേഖ
പത്തനംത്തിട്ട ജില്ലയിൽ പന്തളത്തിന് അടുത്ത് പനങ്ങാട് കെ. ശിവരാമപിള്ളയുടെയും മാധവിയമ്മയുടെയും മകനായി ജനിച്ചു. അദ്ധ്യാപകനും കാലടി സംസ്‌കൃത സർവകലാശാല പ്രൊ വൈസ് ചാൻസലറും ആയിരുന്നു. പ്രശസ്ത എഴുത്തുകാരൻ പുതുശ്ശേരി രാമചന്ദ്രന്റെ മരുമകനാണ്.
അവലംബം
വർഗ്ഗം:നിരൂപണത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:പത്തനംതിട്ട ജില്ലയിൽ ജനിച്ചവർ വർഗ്ഗം:1957-ൽ ജനിച്ചവർ
മെറീ അന്റോനെറ്റ്
മെറീ അന്റോനെറ്റ് (French: maʁi ɑ̃twanɛt.) ( (നവമ്പർ 1755 – 16 ഒക്റ്റോബർ 1793), ലൂയി പതിനാറാമന്റെ ഭാര്യയും 1774 to 1792വരെ ഫ്രാൻസിന്റെ രാജ്ഞിയും ആയിരുന്നു. മുഴുവൻ പേര് മരിയാ അന്റോണാ ജോസെഫാ ജോഹാനാ. ഫ്രഞ്ചു വിപ്ലവസമയത്ത് ജനരോഷം മെറീ അന്റോനെറ്റിനെതിരെ പതഞ്ഞുപൊന്തി.  വിപ്ലവക്കോടതി വധശിക്ഷ വിധിച്ചു.   1793 ഒക്റ്റോബർ 16-ന്  ഗില്ലോട്ടിന് ഇരയായി., ,
ജനനം, ബാല്യം
ഓസ്ട്രിയൻ-ഹംഗറി സാമ്രാജ്യത്തിലെ ഹാപ്സ്ബുർഗ് രാജവംശത്തിലാണ് മെറീ അന്റോനെറ്റിന്റെ ജനനം. യൂറോപ്പിന്റെ സാമ്രാജ്യ-സാമ്പത്തിക രംഗങ്ങളിൽ അനിഷേധ്യമായ അധികാരശക്തിയുണ്ടായിരുന്ന   ചക്രവർത്തി  ദമ്പതിമാർ  ഫ്രാൻസിസ് ഒന്നാമന്റേയും പത്നി   മരിയാ തെരേസയുടേയും പതിനഞ്ചാമത്തെ സന്താനമായി വിയന്നയിൽ ജനിച്ചു. . മെറീ അന്റോനെറ്റിന്റെ ബാല്യകൗമാരദശകൾ പ്രകൃതിമനോഹരമായ ഓസ്റ്റ്രിയൻ ഭൂഭാഗങ്ങളിൽ സമ്പത്സമൃദ്ധിയുടെ മടിത്തട്ടിലായിരുന്നുവെന്ന് ചരിത്രരേഖകൾ പറയുന്നു. ,, . അന്റോനെറ്റിന് പത്തു വയസ്സുള്ളപ്പോൾ  പിതാവ് അന്തരിച്ചു. അച്ഛന് തന്നോടുണ്ടായിരുന്ന വാത്സല്യം മരിയ ഒരിക്കലും മറന്നില്ല, അമ്മയോട്  എന്നും ഭയം കലർന്ന ബഹുമാനമായിരുന്നു.
വിവാഹം
സാമ്രാജ്യത്തിന്റെ ഭരണഭാരം മാതാവ് മരിയാ തെരേസയുടെ ചുമലുകളിലായി. ഫ്രാൻസുമായുള്ള സൈനിക-രാഷ്ട്രീയ ബന്ധുത്വം ശക്തിപ്പെടുത്താനായി മരിയാ തെരേസ പുത്രി മെറീ അന്റോനെറ്റിന്റെ വിവാഹം ഫ്രാൻസിലെ കിരീടാവകാശി, യുവരാജാവ് ലൂയി അഗസ്റ്റുമായി ഉറപ്പിച്ചു. ഫ്രഞ്ചു ചക്രവർത്തി ലൂയി പതിനഞ്ചാമന്റെ പൗത്രനായിരുന്നു ലൂയി അഗസ്റ്റ്. പുത്രിയെ കരുവാക്കി ഫ്രാൻസിനെ സ്വാധീനിക്കാമെന്ന് മരിയ തെരേസ കണക്കുകൂട്ടിയതായി ചരിത്രകാരന്മാർ അഭിപ്രായപ്പെടുന്നു. മെറീ അന്റോനെറ്റും ലൂയി അഗസ്റ്റുമായുള്ള വിവാഹം 1770 മേ 16-ന്  വെഴ്സായ് കൊട്ടാരത്തിൽ വെച്ചു നടന്നു. യൂറോപ്പിലെ രാജ-പ്രഭു കുടുംബങ്ങളിലെ എണ്ണമറ്റ വ്യക്തികൾ വിവാഹവിരുന്നിൽ പങ്കെടുത്തു. കുറച്ചു ദിവസങ്ങൾക്കുശേഷം വധൂവരന്മാർ പാരിസിലേക്കു പുറപ്പെട്ടു. അവരുടെ വരവു പ്രമാണിച്ച് ലൂയി ചത്വരത്തിൽ ( പിന്നീട് വിപ്ലവ ചത്വരം, ഇന്നത്തെ കൊൺകോഡ് ചത്വരം) അതി ഗംഭീരമായ വെടിക്കെട്ട് ഏർപ്പാടു ചെയ്തിരുന്നു. പതിനഞ്ചു വയസ്സുകാരിയായ നവവധുവിന് ഫ്രഞ്ച് രീതികളും അന്തഃപുരങ്ങളിലെ ചിട്ടവട്ടങ്ങളുമായി എളുപ്പത്തിൽ ഇണങ്ങാനായില്ല. ഓസ്ട്രിയയും ഫ്രാൻസും തമ്മിൽ പാരമ്പരാഗതമായുള്ള വൈരം കാരണം മെറീ അന്റോയ്നെറ്റിനെ പ്രഞ്ചു സമൂഹം എന്നും വിദേശിയായി കണ്ടു. . കൊട്ടാരത്തിലെ ഉപജാപങ്ങളും മെറീക്ക് അനുകൂലമായിരുന്നില്ല. സന്താനങ്ങളുണ്ടാവാൻ കാലതാമസം നേരിട്ടതോടെ  രാജദമ്പതികളുടെ സ്വകാര്യജീവിതം  പരസ്യചർച്ചകൾക്ക് വിഷയമായി. ,, , . ചക്രവർത്തി ലൂയി പതിനഞ്ചാമന്റെ മേൽ ഏറെ സ്വാധീനമുണ്ടായിരുന്ന മദാം ഡു ബാറി പല തെറ്റിദ്ധാരണകൾക്കും വഴിതെളിച്ചു.
സിംഹാസനത്തിൽ
1774-ൽ ലൂയി പതിനഞ്ചാമൻ വസൂരി ബാധിച്ച് അന്തരിച്ചു. ലൂയി പതിനാറാമനായി ലൂയി അഗസ്റ്റ് സിംഹാസനത്തിലേറി. പത്തൊമ്പതുകാരിയായ മെറീ അന്റോനെറ്റ് ഫ്രാൻസിന്റെ രാജ്ഞിയും. അധികാരത്തിന്റെ ആദ്യ വർഷങ്ങളിൽ രാജദമ്പതികളും ജനതയും  തമ്മിൽ വലിയ ഉരസലുകളൊന്നും ഉണ്ടായില്ല. രാജപദവിയുടെ അച്ചടക്കനിയമങ്ങൾ അതേപടി അനുസരിക്കുന്നവളായിരുന്നില്ല മെറീ. ഭാര്യയോടുള്ള ലൂയി പതിനാറാമന്റെ ഉദാസീനഭാവവും ഭർത്താവിന്റെ അസാന്നിധ്യത്തിൽ മെറീ നടത്തിയ വിരുന്നുസത്കാരങ്ങളും അലസമായ ദിനചര്യകളും, വസ്ത്രാഭരണങ്ങളോടുള്ള കൊതിയും ക്രമേണ  മേരിക്ക് ദുഷ്പേരു വരുത്തിവെച്ചു. ഒരു കുഞ്ഞിനെ ദത്തെടുക്കാൻ ശ്രമിച്ചതും വലിയ വിനയായി ഭവിച്ചു. ആ കുഞ്ഞ് മുമ്പെങ്ങോ അവിഹിതബന്ധത്തിലൂടെ മെറീ ജന്മം നല്കിയ സന്താനമാണെന്നും, ഇപ്പോൾ കുഞ്ഞിന് നിയമസാധുത വരുത്താൻ ശ്രമിക്കുകയുമാണെന്നുള്ള കിംവദന്തി പരന്നു. ചക്രവർത്തിപദമേറ്റ് ഏതാനും വർഷങ്ങൾക്കുശേഷം രാജദമ്പതികളുടെ ദാമ്പത്യബന്ധം മെച്ചപ്പെട്ടു. 1778 ഡിസമ്പർ 19-ന് ആദ്യത്തെ കുഞ്ഞ് മരിയാ തെരേസ ഷാർലെറ്റ് പിറന്നു. അതിനടുത്ത വർഷങ്ങളിലായി  ലൂയി ജോസെഫ്(ജ.1781-മ.1789) ലൂയി ചാൾസ് (പിന്നീട്  നാമമാത്രമായെങ്കിലും ലൂയി പതിനേഴാമൻ)(ജ1785-മ1795), സോഫി ബിയാട്രിസ് (ജ.1786-മ.1787)  എന്നിവർക്കു ജന്മം നല്കി.
പരിഷ്കാരങ്ങൾ, പാഴ്ച്ചെലവുകൾ
രാജ്ഞിയെന്ന നിലക്ക് മെറീ അന്റോയ്നെറ്റ് കൊട്ടാരത്തിനകത്തും പുറത്തും പലേ പരിഷ്കാരങ്ങളും കൊണ്ടുവന്നു. ഫ്രഞ്ചു സംസ്കാരത്തെ താഴ്ത്തിക്കെട്ടാനും വിദേശി(ഓസ്റ്റ്രിയൻ) രീതികൾ ഫ്രഞ്ചുകാരിൽ കെട്ടിച്ചുമത്താനുമുള്ള ശ്രമമായി ഇവയൊക്കെ വ്യാഖ്യാനിക്കപ്പെട്ടു. , വെഴ്സായ് കൊട്ടരവളപ്പിനകത്തെ പെറ്റിറ്റ് ട്രിയാനോൻ എന്ന കൊച്ചുകൊട്ടാരവും ചുറ്റുമുള്ള പുരയിടവും ചക്രവർത്തി പത്നിയുടെ സ്വകാര്യ ആവശ്യങ്ങൾക്കായി ചാർത്തിക്കൊടുത്തു. ഈ കെട്ടിടത്തിന്റെ പുതുക്കിപ്പണിയലിനും മോടിപിടിപ്പിക്കലിനുമായി മേരി സമയവും പണവും ചെലവഴിച്ചു. രാജ്ഞിക്ക് നിയമപ്രകാരം 200,000 ഫ്രാങ്ക് വാർഷിക അലവൻസ് അനുവദിക്കപ്പെട്ടിരുന്നു. ചെലവ് ഇതിനേക്കാളും അനേകമടങ്ങായെന്നും  അധികച്ചെലവ്  രാജഭണ്ഡാരത്തിൽ നിന്നെടുത്തെന്നും ജനസംസാരമുയർന്നു. . ]
മെറീക്കെതിരെ പൊതുജനാഭിപ്രായം ശക്തിപ്പെടാനുള്ള മറ്റൊരു കാരണം ഒരു വൈര നെക്ലേസ് ആയിരുന്നു. കർദ്ദിനാൾ റോഹനേയും മദാം ലാമോട്ടിനേയും ഇടനിലക്കാരാക്കി, ആഭരണവ്യാപാരിയായ ബൂമറെ കബളിപ്പിച്ച്  3000,000  ഫ്രാങ്ക്  വിലവരുന്ന വൈരനെക്ലെസ്  കൈവശപ്പെടുത്തിയെന്നതായിരുന്നു മെറീക്കെതിരായുള്ള  ആരോപണം. വിചാരണസമയത്ത് മെറീയുടെ നിരപരാധിത്വം വെളിപ്പെട്ടെങ്കിലും, ആ കളങ്കം പൂർണമായും മാഞ്ഞുപോയില്ല. , ,
സാമൂഹ്യ-രാഷ്ട്രീയ അന്തരീക്ഷം, ഫ്രഞ്ചു വിപ്ലവം
ജ്ഞാനോദയകാലത്തിന്റെ പശ്ചാത്തലത്തിൽ  യൂറോപ്യൻ സമൂഹത്തിന്റെ  ചിന്താഗതികളിൽ വിപ്ലവാത്മകമായ പരിവർത്തനങ്ങൾ ഉണ്ടായി.പതിനെട്ടാം ശതകത്തിന്റെ അവസാനത്തെ രണ്ടു ദശകങ്ങളിൽ ഫ്രാൻസിൽ സാമൂഹ്യവും രാഷ്ട്രീയവുമായ വൻമാറ്റങ്ങൾ സംഭവിച്ചു. സ്വതന്ത്ര്യമാണ് മനഷ്യന്റെ ഏറ്റവും അമൂല്യ സമ്പത്തെന്ന വോൾട്ടയറുടേയും  റുസ്സോയുടേയും ചിന്താഗതികളും   അമേരിക്കൻ സ്വാതന്ത്ര്യ സമരത്തിൽ പങ്കെടുത്ത്  തിരിച്ചെത്തിയ  ഫ്രഞ്ചുപട്ടാളക്കാരുടെ പുത്തൻ ആശയങ്ങളും ജനങ്ങളെ  പ്രബുദ്ധരാക്കി. നിരന്തരമായ യുദ്ധക്കെടുതികൾ, കാലാവസ്ഥ മോശമായതു കാരണം തുടർച്ചയായുള്ള വിളവുനാശങ്ങൾ,ഭക്ഷ്യക്ഷാമം ഇവയൊക്കെ സാധാരണജനതയുടെ നിത്യജീവിതം ദുരിതപൂർണമാക്കി. . നികുതി വർധനവ് തങ്ങളെ മാത്രം ബാധിക്കുന്ന പ്രശ്നമാണെന്നും പുരോഹിത-കുലീനവർഗങ്ങൾ കാലാകാലമായി നികുതിയുടെ പരിധിക്കുപുറത്താണെന്നുമുള്ള വസ്തുതയും ഈ നില മാറ്റാൻ ശ്രമിച്ച ധനകാര്യോപദേഷ്ടാവിനെ ചക്രവർത്തി പുറത്താക്കിയതും(1787)  പൊതുജനത്തെ കുപിതരാക്കി. ലൂയി ചക്രവർത്തിയെ താഴത്തിറക്കാനായി ചാർച്ചയിൽപ്പെട്ട  സഹോദരൻ ഒർലീൻസ് പ്രഭു   ഗൂഢാലോചന നടത്തി. ഒർലീൻസ് പ്രഭുവിന്റെ ഔദ്യോഗികവസതി പാലേ റോയാൽ പാട്രിയറ്റ് കക്ഷിയുടെ സമ്മേളനസ്ഥലമായി. .
1789 മെയ് 5-ന്  നൂറ്റിയെഴുപത്തഞ്ചു കൊല്ലത്തെ വിടവിനു ശേഷം പുരോഹിതർ, കുലീനർ, സാധാരണജനത എന്നീ മൂന്നുവർഗങ്ങളുടെ പ്രതിനിധികളടങ്ങുന്ന   പൗരസഭ, എസ്റ്റാറ്റ് ജനറാൽ,  വെഴ്സായിൽ സമ്മേളിച്ചു. പുരോഹിത-കുലീന പ്രതിനിധികൾ യാതൊരു വിധ ആനുകൂല്യങ്ങളും വിട്ടുകൊടുക്കാൻ തയ്യാറായില്ല. പൊതുജനങ്ങളും വരേണ്യവർഗങ്ങളും തമ്മിലുള്ള വൈരം മൂത്തു. ചക്രവർത്തി തങ്ങൾക്കെതിരെ സായുധാക്രമണം നടത്താൻ ഒരുമ്പെടുകയാണെന്ന വാർത്ത പരന്നതോടെ രോഷാകുലരായ ജനം 1789 ജൂലൈ 14-ന് ബാസ്റ്റീൽ തടവറ ഭേദിച്ച്. അതിനകത്ത് സംഭരിച്ചു വെച്ചിരുന്ന യുദ്ധക്കോപ്പുകൾ കൈക്കലാക്കി. ഭരണപരിഷ്കാരങ്ങൾ നടപ്പിൽ വരുത്താൻ ജനകീയസഭ ചക്രവർത്തിയിൽ നിർബന്ധം ചെലുത്തി. 21 ജൂലൈ 1791-ന് രാജകുടുംബം ഓസ്റ്റ്രിയയിലേക്ക്  രക്ഷപ്പെടാൻ ശ്രമം നടത്തിയത് വിഫലമായി. രാജകുടുംബം കൊട്ടാരത്തടങ്ങലിലായി. ഇതിനകം ഫ്രാൻസിൽ മൂന്നു  വ്യത്യസ്ത പ്രസ്ഥാനങ്ങൾ രൂപം കൊണ്ടിരുന്നു. രാജഭക്തരുടെ ഫൂയോൺസ്  വിഭാഗം, വിപ്ലവപാർട്ടിയുടെ രണ്ടു വിഭാഗങ്ങൾ   മിതവാദികളുടെ  ഷിറോൻഡിൻസ്  ഗ്രൂപ്പും  തീവ്രവാദികളുടെ  ഷാകോബൈൻസ് ഗ്രൂപ്പും. , ,
1791 ഒക്റ്റോബർ മുതൽ സപ്റ്റമ്പർ വരെ പ്രാബല്യത്തിലിരുന്ന നിയമസഭ  1792 ആഗസ്റ്റിൽ  രാജഭരണം അവസാനിപ്പിച്ച്, ഫ്രാൻസിനെ ജനാധിപത്യരാഷ്ട്രമായി പ്രഖ്യാപിച്ചു. ഭരണം ദേശീയസമിതിയുടെ (National Convention ) കൈകളിലായി. കാപെറ്റ് എന്ന പഴയ വംശപ്പേർ നല്കപ്പെട്ട രാജകുടുംബത്തിന്റെ  മേൽ  ദേശദ്രോഹക്കുറ്റും  ചുമത്തപ്പെട്ടു. ലൂയി പതിനാറാമൻ, സഹോദരി എലിസബെത്, പത്നി മേരി അന്റോനെറ്റ്, പുത്രി മരിയാ തെരേസ. പുത്രൻ ലൂയി ചാൾസ്,  എന്നിവർ നഗരമധ്യത്തിലുള്ള ടോംപ് (ഇംഗ്ലീഷിൽ ടെംപിൾ) കൽത്തുറുങ്കിലടക്കപ്പെട്ടു. കാരാഗ്രഹത്തിലെ നാളുകളെപ്പറ്റി മരിയാ തെരേസ ഓർമക്കുറിപ്പുകളെഴുതുകയുണ്ടായി.
അവസാന നാളുകൾ
1793 ജനവരി 21ന് ലൂയി പതിനാറാമൻ ഗില്ലോട്ടിന് ഇരയായി. ആഗസ്റ്റ് മാസത്തിൽ മെറീ അന്റോനെറ്റ്  വധശിക്ഷക്കു വിധിക്കപ്പെട്ടവർക്കുള്ള കൊൺസേർഷ്യൊറി തുറുങ്കിലേക്ക് മാറ്റിത്താമസിക്കപ്പെട്ടു. ഒക്റ്റോബറിൽ മെറീ വിചാരണക്കു വിധേയയായി. വിപ്ലവത്തെ വിരോധിച്ചു, ഓസ്ട്രിയക്ക് അനുകൂലമായി നടപടികളെടുത്തു എന്നൊക്കെ ആയിരുന്നു മെറീയുടെ കുറ്റം. ഇരുപത്തിനാലു മണിക്കൂറിനകം വധശിക്ഷ നടപ്പാക്കണമെന്നായിരുന്നു വിധി. പിറ്റേന്ന് രാവിലെ പതിനൊന്നു മണിക്ക് സൈനികർ മെറീയെ   വിപ്ലവചത്വരത്തിലേക്ക് (പഴയ ലുയി പതിനഞ്ചാമൻ ചത്വരം,  ഇന്നത്തെ കോൺകോഡ് ചത്വരം)  നയിച്ചു. കൈകൾ പിന്നിൽ പിണച്ചുകെട്ടി, എല്ലാവരും കാൺകെ വിളവും വൈക്കോലും കൊണ്ടു പോകാറുള്ള കുതിരവണ്ടിയിലാണ്  മെറീയെ കൊണ്ടുപോയത്. സൂര്യോദയത്തിനു മുമ്പ് തന്നെ വധശിക്ഷ കാണാനായി ചത്വരത്തിൽ ജനക്കൂട്ടം തടിച്ചുകൂടിയിരുന്നു.
ലൂയിയുടേയും മേരിയുടേയും ശവമാടങ്ങൾ
മാഡലീൻ സെമിത്തെരിയിലെ പേരുവിവരങ്ങളില്ലാത്ത കുഴിമാടത്തിലാണ് ലൂയി പതിനാറാമനെപ്പോലെ   മെറീ അന്റോനെറ്റും അടക്കം ചെയ്യപ്പെട്ടത്. പിന്നീട് രാജവാഴ്ച പുനഃസ്ഥാപിക്കപ്പെട്ടപ്പോൾ ലൂയി പതിനെട്ടാമൻ അവശിഷ്ടങ്ങൾ സെന്റ് ഡെനിസ് ബസിലിക്കയിലേക്കു മാറ്റി. സെമിത്തെരിയിൽ സ്മാരകശില സ്ഥാപിക്കപ്പെട്ടു. സ്മാരകശിലയിൽ ഈ വസ്തുതയെ സ്ഥിരീകരിക്കുന്ന ആലേഖനം ഉണ്ട്.
Le roi Louis XVIII a élevé ce monument pour consacrer le lieu où les dépouilles mortelles du roi Louis XVI et de la reine Marie-Antoinette, transférées le 21 janvier 1815 dans la sépulture royale de Saint-Denis, ont reposé pendant 21 ans. Il a été achevé la deuxième année du règne du roi Charles X, l'an de grâce 1826 ''ലൂയി പതിനാറാമന്റേയും മെറീ അന്റേനെറ്റിന്റേയും ഭൗതികാവശിഷ്ടങ്ങൾ  ഈ സ്ഥലത്തുനിന്ന്  ഇരുപത്തിയൊന്നു വർഷങ്ങൾക്കു ശേഷം 1815  ജനവരി 21ന് സെന്റ് ഡെനിസ് ബസിലിക്കയിലേക്കു മാറ്റി സ്ഥാപിക്കപ്പെട്ടു. അന്ന് അവരുടെ സ്മരണക്കായി ലൂയി പതിനെട്ടാമൻ ഇവിടെ ഉയർത്തിയ സ്മാരകം. നിർമ്മാണം പൂർത്തിയായത് 1826-ൽ ചാൾസ് പത്താമന്റെ വാഴ്ചക്കാലത്ത്.''
എലിസബെത് ( 1754-1794)
ഏകാധിപതിയുടെ സഹോദരി എന്ന കുറ്റത്തിന് വിപ്ലവക്കോടതി  എലിസബെത്തിന്  വധശിക്ഷ വിധിച്ചു. 1794 മേ-10ന് ഗില്ലോട്ടിന് ഇരയായി.
ചാൾസ് ലൂയിസ് (1785-1795)
മെറീ അന്റോണെറ്റിനെ കൊൺസേർഷ്യൊറി കൽത്തുറുങ്കിലേക്കു മാറ്റിത്തമസിച്ചപ്പോൾത്തന്നെ പുത്രൻ ലൂയി ചാൾസും ടോംപ്സിലെ മറ്റൊരു തടവറയിലേക്കു ഏകാന്തത്തടവിന്  മാറ്റപ്പെട്ടു. അവിടെ സൈമൺ എന്ന ചെരുപ്പുകുത്തുിയുടെ മേൽനോട്ടത്തിലായിരുന്നുവെന്നും അയാൾ ദേഹോപദ്രവമെൽപിക്കുമായിരുന്നെന്നും പറയപ്പെടുന്നു. കുടുംബപ്രശ്നങ്ങളാൽ സൈമൺ ടോംപ് തുറുങ്കു വിട്ടു പോയതിൽപ്പിന്നെ വളരെക്കാലത്തേക്ക് ആരും ലൂയി ചാൾസിന്റെ ജയിലറ സന്ദർശിച്ചതായി പരാമർശമില്ല. ലൂയി ചാൾസ് തികച്ചും മൂകനും നിർവികാരനുമായി കാണപ്പെട്ടെന്ന് റോബേസ്പിയറിൻറെ പതനശേഷം ദേശിയ സമിതിയുടെ പ്രതിനിധിയായി ജയിൽ സന്ദർശിച്ച ഷോൺ ബാപ്റ്റിസ്റ്റ് ഹർമണ്ട്   രേഖപ്പെടുത്തുന്നു. 1795 ജൂൺ 8-ന് ലൂയി ചാൾസ് മരിച്ചു.
മരിയാ തെരേസ (1778-1851)
ഫ്രഞ്ചു വിപ്ലവത്തെ അതിജീവിച്ച്  വീണ്ടും   രാജകുടുംബാംഗമാവാൻ  മരിയാ തെരേസക്കു  കഴിഞ്ഞു. ഓസ്റ്റ്രിയയുമായി രാഷ്ട്രീയത്തടവുകാരെ കൈമാറാനുള്ള വ്യവസ്ഥയനുസരിച്ച് 1796 ജനവരി  9ന്  മരിയാ തെരേസ വിയന്നയിലെത്തി. പിന്നീട് അച്ഛന്റെ സഹോദരൻ ആർത്വാ പ്രഭുവിന്റെ പുത്രൻ ലൂയി അന്റോയ്നെ വിവാഹം കഴിച്ചു. ഫ്രാൻസിൽ രാജവാഴ്ച പുനഃസ്ഥാപിക്കപ്പെട്ടപ്പോൾ ആർത്വാ പ്രഭുവിന്  ചാൾസ് പത്താമൻ എന്ന പേരിൽ രാജപദവിയേൽക്കാനുള്ള അവസരം ലഭിച്ചു. ലൂയി അന്റോയൻ കിരീടാവകാശിയായി. മരിയാ തെരേസ യുവരാജ്ഞിയും. ചാൾസ് പത്താമന്റെ ഭരണം ആറു വർഷമേ(1824-1830) നീണ്ടു നിന്നുള്ളു. 1830-ലെ ജൂലൈ വിപ്ലവം ചാൾസ് പത്താമനെ സ്ഥാനത്യാഗം ചെയ്യാൻ നിർബന്ധിതനാക്കി. രാജകുടുംബം ബ്രിട്ടനിലേക്ക് രക്ഷപ്പെട്ടു. പീിന്നീട് പ്രാഹയിലേക്ക് താമസം മാറ്റി. ഭർത്താവിന്റെ മരണശേഷം മരിയാ തെരേസ വിയന്നയിൽ വാസമുറപ്പിച്ചു.1851 ഒക്റ്റോബർ 19-ന് ന്യൂമോണിയ ബാധിച്ച് മരണമടഞ്ഞു. സന്താനങ്ങളില്ലായിരുന്നു.
ചിത്രശാല
വർഗ്ഗം:ഫ്രാൻസിന്റെ രാജ്ഞിമാർ വർഗ്ഗം:ഫ്രഞ്ച് വിപ്ലവം
മോംഗോഡിബി
ക്രോസ്-പ്ലാറ്റ്ഫോം ഡോക്യുമെന്റ് ഓറിയന്റഡ് ഡാറ്റാബേസ് പ്രോഗ്രാം ആണ് മോംഗോഡിബി. ഒരു നോഎസ്ക്യൂഎൽ(NoSQL) ഡാറ്റാബേസ് പ്രോഗ്രാം എന്ന് തരംതിരിച്ചിട്ടുള്ള മോംഗോഡിബി സ്കീമയോടുകൂടിയ ജെസൺ(JSON)പോലുള്ള പ്രമാണങ്ങൾ ഉപയോഗിക്കുന്നു. മോംഗോഡിബി വികസിപ്പിച്ചെടുത്തത് മോംഗോഡിബി ഇങ്ക് ആണ്, സെർവർ സൈഡ് പബ്ലിക് ലൈസൻസിന് (എസ്എസ്പിഎൽ) കീഴിൽ ലൈസൻസുള്ളതാണ്.
ചരിത്രം
ഒരു സേവന ഉൽ‌പ്പന്നമെന്ന നിലയിൽ ആസൂത്രിതമായ ഒരു പ്ലാറ്റ്ഫോമിന്റെ ഘടകമായി ടെൻജെൻ(10gen) സോഫ്റ്റ്‌വേർ കമ്പനി 2007 ൽ മോംഗോഡിബി വികസിപ്പിക്കാൻ തുടങ്ങി. 2009 ൽ കമ്പനി ഒരു ഓപ്പൺ സോഴ്‌സ് ഡെവലപ്‌മെന്റ് മോഡലിലേക്ക് മാറി, വാണിജ്യ പിന്തുണയും മറ്റ് സേവനങ്ങളും കമ്പനി വാഗ്ദാനം ചെയ്തു. 2013 ൽ ടെൻജെൻ അതിന്റെ പേര് മോംഗോഡിബി ഇങ്ക് എന്ന് മാറ്റി.
ഒക്ടോബർ 20, 2017 ന്, മോംഗോഡിബി ഒരു പൊതു വ്യാപാരം നടത്തുന്ന കമ്പനിയായി മാറി, നാസ്ഡാക്കിൽ എംഡിബിയായി ലിസ്റ്റുചെയ്തിട്ടുണ്ട്, ഓരോ ഷെയറിനും 24 ഡോളർ ഐപിഒ വിലയുണ്ട്.
2019 ഒക്ടോബർ 30 ന് മോംഗോഡിബി അലിബാബ ക്ലൗഡുമായി ചേർന്നു, ഉപയോക്താക്കൾക്ക് മോംഗോഡിബി-ആസ്-എ-സർവ്വീസ് സൊലൂഷൻ വാഗ്ദാനം ചെയ്യും. ഉപയോക്താക്കൾക്ക് ബാബയുടെ(BABA) ആഗോള ഡാറ്റാ സെന്ററുകളിൽ നിന്ന് നിയന്ത്രിത ഓഫർ ഉപയോഗിക്കാൻ കഴിയും.
അഡ്ഹോക് ക്വറീസ്
ഫീൽഡ്, ശ്രേണി അന്വേഷണം, പതിവ് എക്‌സ്‌പ്രഷൻ തിരയലുകൾ എന്നിവ മോംഗോഡിബി പിന്തുണയ്ക്കുന്നു. ചോദ്യങ്ങൾക്ക് പ്രമാണങ്ങളുടെ നിർ‌ദ്ദിഷ്‌ട ഫീൽ‌ഡുകൾ‌ നൽ‌കാനും ഉപയോക്താവ് നിർ‌വ്വചിച്ച ജാവാസ്ക്രിപ്റ്റ് ഫങ്ഷൻസും ഉൾ‌പ്പെടുത്താനും കഴിയും. ഒരു നിശ്ചിത വലിപ്പത്തിന്റെ ഫലങ്ങളുടെ ക്രമരഹിതമായ സാമ്പിൾ നൽകുന്നതിന് അന്വേഷണങ്ങൾ ക്രമീകരിക്കാനും കഴിയും.
ഇൻഡെക്സിംഗ്
ഒരു മോംഗോഡിബി പ്രമാണത്തിലെ ഫീൽഡുകൾ പ്രാഥമിക, ദ്വിതീയ സൂചികകൾ ഉപയോഗിച്ച് ഇൻഡെക്സ് ചെയ്യാം
റെപ്ലിക്കേഷൻ
റെപ്ലിക്ക സെറ്റുകളിൽ മോംഗോഡിബി ഉയർന്ന ലഭ്യത നൽകുന്നു. ഒരു റെപ്ലിക്ക സെറ്റിൽ ഡാറ്റയുടെ രണ്ടോ അതിലധികമോ പകർപ്പുകൾ അടങ്ങിയിരിക്കുന്നു. ഓരോ റെപ്ലിക്ക സെറ്റ് അംഗത്തിനും എപ്പോൾ വേണമെങ്കിലും പ്രാഥമിക അല്ലെങ്കിൽ ദ്വിതീയ റെപ്ലിക്കയുടെ റോളിൽ പ്രവർത്തിക്കാം. എല്ലാ റൈറ്റുകളും റീഡുകളും പ്രാഥമിക റെപ്ലിക്കയിൽ സ്ഥിരസ്ഥിതിയായി ചെയ്യുന്നു. ബിൽറ്റ്-ഇൻ റെപ്ലിക്കേഷൻ ഉപയോഗിച്ച് ദ്വിതീയ പകർപ്പുകൾ പ്രാഥമിക ഡാറ്റയുടെ ഒരു പകർപ്പ് നിലനിർത്തുന്നു. ഒരു പ്രൈമറിയുടെ തനിപ്പകർ‌പ്പ് പരാജയപ്പെടുമ്പോൾ, ഏത് ദ്വിതീയമാണ് പ്രാഥമികമാകേണ്ടതെന്ന് നിർണ്ണയിക്കാൻ റെപ്ലിക്ക സെറ്റ് യാന്ത്രികമായി ഒരു തിരഞ്ഞെടുപ്പ് പ്രക്രിയ നടത്തുന്നു. സെക്കൻഡറികൾക്ക് ഓപ്‌ഷണലായി റീഡ് ഓപ്പറേഷനുകൾ നൽകാനാകും, പക്ഷേ ആ ഡാറ്റ സ്ഥിരമായിരിക്കും.
മോംഗോഡിബി വിന്യാസത്തിന് ഒരൊറ്റ ദ്വിതീയ അംഗം മാത്രമേ ഉള്ളൂവെങ്കിൽ, ഒരു ആർബിറ്റർ എന്ന് വിളിക്കുന്ന ഒരു പ്രത്യേക ഡെമൺ സെറ്റിലേക്ക് ചേർക്കേണ്ടതാണ്. ഇതിനൊരു ഉത്തരവാദിത്തമുണ്ട്, അത് പുതിയ പ്രൈമറിയുടെ തിരഞ്ഞെടുപ്പ് പരിഹരിക്കുക എന്നതാണ്. അനന്തരഫലമായി, അനുയോജ്യമായ ഡിസ്ട്രിബ്യൂട്ടട് മോംഗോഡിബി വിന്യാസത്തിന് കുറഞ്ഞത് മൂന്ന് പ്രത്യേക സെർവറുകളെങ്കിലും ആവശ്യമാണ്, ഒരു പ്രൈമറിയും, മറ്റൊന്ന് സെക്കൻട്രിയുടെ കാര്യത്തിലും.
ബാലൻസിംഗ് ലോഡുചെയ്യുക
ഷാർഡിംഗ് ഉപയോഗിക്കുന്ന തിരശ്ചീനമായ മോംഗോഡിബി സ്കെയിലുകൾ. ഉപയോക്താവ് ഒരു ഷാർഡ് കീ തിരഞ്ഞെടുക്കുന്നു, ഇത് ഒരു കളക്ഷനിലെ ഡാറ്റ എങ്ങനെ വിതരണം ചെയ്യുമെന്ന് നിർണ്ണയിക്കുന്നു. ഡാറ്റയെ ശ്രേണികളായി വിഭജിച്ചിരിക്കുന്നു (ഷാർഡ് കീ അടിസ്ഥാനമാക്കി) ഒന്നിലധികം ഷാർഡുകളിലായി വിതരണം ചെയ്യുന്നു. (ഒന്നോ അതിലധികമോ റീപ്ലിക്കകൾ ഉള്ള ഒരു മാസ്റ്ററാണ് ഷാർഡ്). പകരമായി, ഒരു ഷാർഡിലേക്ക് മാപ്പ് ചെയ്യുന്നതിന് ഷാർഡ് കീ ഹാഷ് ചെയ്യാൻ കഴിയും - ഒരു ഇരട്ട ഡാറ്റ വിതരണം പ്രാപ്തമാക്കുന്നു. ഹാർഡ്‌വെയർ തകരാറുണ്ടായാൽ സിസ്റ്റം നിലനിർത്തുന്നതിനും പ്രവർത്തിപ്പിക്കുന്നതിനും മോംഗോഡിബിക്ക് ഒന്നിലധികം സെർവറുകളിൽ പ്രവർത്തിക്കാനും ലോഡ് ബാലൻസ് ചെയ്യാനോ ഡാറ്റയുടെ തനിപ്പകർപ്പ് എടുക്കാനോ കഴിയും.
ഫയൽ സ്റ്റോറേജ്
ഫയലുകൾ സംഭരിക്കുന്നതിനായി ഒന്നിലധികം മെഷീനുകളിൽ ലോഡ് ബാലൻസിംഗും ഡാറ്റ റെപ്ലിക്കേഷൻ സവിശേഷതകളും ഉപയോഗിച്ച് ഗ്രിഡ്എഫ്എസ്(GridFS)എന്ന് വിളിക്കുന്ന ഒരു ഫയൽ സിസ്റ്റമായി മോംഗോഡിബി ഉപയോഗിക്കാം. ഗ്രിഡ് ഫയൽ സിസ്റ്റം എന്ന് വിളിക്കുന്ന ഈ പ്രവർത്തനം മോംഗോഡിബി ഡ്രൈവറുകളിൽ ഉൾപ്പെടുത്തിയിട്ടുണ്ട്. ഡവലപ്പർമാർക്ക് ഫയൽ മാനുപ്പുലേഷനും, ഉള്ളടക്കത്തിനുമുള്ള പ്രവർത്തനങ്ങൾ മോംഗോഡിബി തുറന്നുകാട്ടുന്നു. മംഗോഫൈൽസ് യൂട്ടിലിറ്റി അല്ലെങ്കിൽ എൻ‌ജിൻ‌എക്സ്, ലൈറ്റ്ടി‌പിഡി എന്നിവയ്ക്കുള്ള പ്ലഗിനുകൾ ഉപയോഗിച്ച് ഗ്രിഡ് എഫ്എസ് ആക്സസ് ചെയ്യാൻ കഴിയും. ഗ്രിഡ്എഫ്എസ് ഒരു ഫയലിനെ ഭാഗങ്ങളായി അല്ലെങ്കിൽ ചങ്കുകളായി(chunks) വിഭജിക്കുകയും ഓരോ ചങ്കുകളും പ്രത്യേക ഡോക്യുമെന്റായി സംഭരിക്കുകയും ചെയ്യുന്നു.
അഗ്രഗേഷൻ
ഡാറ്റയുടെ ബാച്ച് പ്രോസസ്സിംഗിനും അഗ്രഗേഷൻ പ്രവർത്തനങ്ങൾക്കും മാപ്പ്-റിഡ്യൂസ് ഉപയോഗിക്കാം. എന്നാൽ മോംഗോഡിബിയുടെ ഡോക്യുമെന്റേഷൻ അനുസരിച്ച്, അഗ്രഗേഷൻ പൈപ്പ്ലൈൻ മിക്ക അഗ്രഗേഷൻ പ്രവർത്തനങ്ങൾക്കും മികച്ച പ്രകടനം നൽകുന്നു.
എസ്ക്യൂഎൽ ഗ്രൂപ്പ്(SQL GROUP)ബൈ ക്ലോസ് ഉപയോഗിക്കുന്ന തരത്തിലുള്ള റിസൾട്ട് നേടുന്നതിന് അഗ്രഗേഷൻ ഫ്രെയിംവർക്ക് ഉപയോക്താക്കളെ പ്രാപ്തരാക്കുന്നു. അഗ്രഗേഷൻ ഓപ്പറേറ്റഴ്സിനെ ഒരുമിച്ച് കൂട്ടിച്ചേർത്ത് ഒരു പൈപ്പ് ലൈൻ രൂപപ്പെടുത്താം-യുണിക്സ്(Unix)പൈപ്പുകൾക്ക് സമാനമാണ്. ഒന്നിലധികം ശേഖരങ്ങളിൽ നിന്നുള്ള ഡോക്യുമെന്റുകളിൽ ചേരാൻ കഴിയുന്ന $lookup ഓപ്പറേറ്ററും സ്റ്റാൻഡേർഡ് ഡീവിയേഷൻ പോലുള്ള സ്റ്റാറ്റിസ്റ്റിക്കൽ ഓപ്പറേറ്റർമാരും അഗ്രഗേഷൻ ഫ്രെയിംവർക്കിൽ ഉൾപ്പെടുന്നു.
ധ്യാൻ സിങ്
ദോഗ്രി ഭാഷയിലെഴുതുന്ന കവിയാണ് ധ്യാൻ സിങ്. 'പാർച്ചമേൻ ദി ലോ' എന്ന കാവ്യ സമാഹാരം 2015 ൽ കേന്ദ്ര സാഹിത്യ അക്കാദമി പുരസ്കാരത്തിന് അർഹമായി.
ജീവിതരേഖ
ജമ്മു സർവകലാശാലയിൽ നിന്നും ചരിത്രത്തിലും രാഷ്ട്രമീമാംസയിലും ബിരുദാനന്ദര ബിരുദം നേടി. ജില്ലാ വിദ്യാഭ്യാസ ഓഫീസറായി സർക്കാർ സർവീസിൽ നിന്നും വിരമിച്ചു.
അവലംബം
വർഗ്ഗം:ദോഗ്രി കവികൾ വർഗ്ഗം:1939-ൽ ജനിച്ചവർ വർഗ്ഗം:മാർച്ച് 2-ന് ജനിച്ചവർ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വി. അരവിന്ദാക്ഷൻ
thumb|പ്രൊഫ. വി. അരവിന്ദാക്ഷൻ നിരൂപണത്തിനും പഠനത്തിനുമുള്ള കേരള സാഹിത്യ അക്കാദമി പുരസ്കാരം നേടിയ മലയാള സാഹിത്യകാരനാണ് '''വി. അരവിന്ദാക്ഷൻ''' (ജനനം : 17 ഒക്ടോബർ 1930, മരണം: 26 ഡിസംബർ 2015). മാർക്സിസ്റ്റ് ക്ലാസിക്കുകൾ പലതും ആദ്യമായി മലയാളത്തിലേക്ക് വിവർത്തനം ചെയ്തത് ഇദ്ദേഹമാണ്.
ജീവിതരേഖ
1930 ഒക്ടോബർ 17-ന് തൃശ്ശൂർ ജില്ലയിലെ ചരിത്രനഗരവും ക്ഷേത്രനഗരവുമായ കൊടുങ്ങല്ലൂരിൽ ജനിച്ചു. എം. നാരായണമേനോനും വെള്ളാപ്പിള്ളിൽ കുഞ്ഞിലക്ഷ്മിഅമ്മയുമാണ് മാതാപിതാക്കൾ. കൊടുങ്ങല്ലൂർ കുഞ്ഞിക്കുട്ടൻ തമ്പുരാന്റെ അനുജന്റെ മകളുടെ മകനാണ്. എറണാകുളം മഹാരാജാസ് കോളേജിൽ നിന്നാണ് ബിരുദമെടുത്തത്. കോളേജിൽ വിദ്യാർഥി ഫെഡറേഷന്റെ പ്രവർത്തകനായി. കമ്യൂണിസ്റ്റ് പാർട്ടി നിരോധിക്കപ്പെട്ട കാലത്ത് ഒളിവിൽ കഴിയുന്ന നേതാക്കന്മാരുടെ സന്ദേശവാഹകനായി. ബിരുദപഠനത്തിനു ശേഷം കുറച്ചുകാലം ഡൽഹിയിൽ “”ന്യൂഏജി”"ൽ പ്രവർത്തിച്ചു. മുണ്ടശ്ശേരി പത്രാധിപരായ “”മംഗളോദയ”"ത്തിൽ നിരവധി കഥകളും നോവലുകളും വിവർത്തനം ചെയ്ത് പ്രസിദ്ധീകരിച്ചു. ഇംഗ്ലീഷ് സാഹിത്യത്തിൽ ബിരുദാനന്തരബിരുദം നേടിയശേഷം പത്രപ്രവർത്തനരംഗത്തു പ്രവേശിച്ചു. 1958 മുതൽ 65 വരെ നവജീവൻ ദിനപത്രത്തിന്റെ സഹപത്രാധിപരായി സേവനമനുഷ്ഠിച്ചു. തുടർന്ന് തൃശൂർ സെന്റ് തോമസ് കോളജിലും കേരളവർമ കോളജിലും ഇംഗ്ലീഷ് അധ്യാപകനായിരുന്നു. സ്വകാര്യ കോളേജ് അധ്യാപകരുടെ സംഘടനാ നേതാവായിരുന്നു. തായാട്ടു ശങ്കരൻ, പി.ഗോവിന്ദപ്പിള്ള, ചെറുകാട്, എസ്.കെ.വസന്തൻ മുതലായവരോടൊപ്പം ദേശാഭിമാനി സ്റ്റഡി സർക്കിളിന്റെ മുൻനിര പ്രവർത്തകരിലൊരാളായിരുന്നു. ഇന്ത്യയിലെ ഏറ്റവും മികച്ച സംഗീതപ്രതിഭയ്ക്ക് കേരള സർക്കാർ ഏർപ്പെടുത്തിയ സ്വാതി പുരസ്കാരത്തിന്റെ ജൂറി ചെയർമാനായി നാലുവർഷം പ്രവർത്തിച്ചു. ബി.ടി.രണദിവെ, ജ്യോതിബസു മുതലായ ദേശീയ നേതാക്കളുടെ പ്രസംഗങ്ങ വേദികളിൽ വിവർത്തകനായി കേരളമെങ്ങും സഞ്ചരിച്ചിട്ടുണ്ട്.
1979 മുതൽ 1984 വരെ ദൃശ്യകല എന്ന മാസിക പ്രസിദ്ധീകരിച്ചു. 1990-ൽ സർവവിജ്ഞാനകോശ ഇൻസ്റ്റിറ്റ്യൂട്ടിൽ വിസിറ്റിങ് എഡിറ്ററായും 1991-ൽ എക്സിക്യൂട്ടീവ് എഡിറ്ററായും സേവനമനുഷ്ഠിച്ചു. 1997-ൽ ഇൻസ്റ്റിറ്റ്യൂട്ട് ഡയറക്ടറായി നിയമിതനായി. 2001-ൽ ഡയറക്ടർ പദവിയിൽനിന്നു വിരമിച്ചു. കേരള സാഹിത്യഅക്കാദമി അംഗമായും പ്രവർത്തിച്ചിട്ടുണ്ട്. അക്ഷരാർഥത്തിൽ എന്ന പേരിൽ അരവിന്ദൻ മാഷെക്കുറിച്ചുള്ള 90 മിനിറ്റ് ദൈർഘ്യമുള്ള ഡോക്യുമെന്ററി ചാക്കോ ഡി അന്തിക്കാട് നിർമ്മിച്ചിട്ടുണ്ട്. 2015 ഡിസംബർ 26-ന് വാർദ്ധക്യസഹജമായ അസുഖങ്ങളാൽ തൃശ്ശൂരിലെ ഒരു സ്വകാര്യ ആശുപത്രിയിൽ വച്ച് അദ്ദേഹം അന്തരിച്ചു.
അവാർഡ്
സാഹിത്യം, സംസ്കാരം, സമൂഹം എന്ന കൃതിക്ക് 1997-ലെ സാഹിത്യഅക്കാദമി അവാർഡ് ലഭിച്ചു. തിരഞ്ഞെടുത്ത മുപ്പതു പ്രബന്ധങ്ങൾ ഈ കൃതിയിൽ ഉൾപ്പെടുത്തിയിരിക്കുന്നു. സ്വതന്ത്ര കൃതികൾക്കു പുറമേ ഇരുപതോളം പരിഭാഷാകൃതികളും ഇദ്ദേഹത്തിന്റേതായുണ്ട്.
പുറം കണ്ണികൾ
വർഗ്ഗം:മലയാള ഗദ്യസാഹിത്യകാരന്മാർ വർഗ്ഗം:നിരൂപണത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:തൃശ്ശൂർ ജില്ലയിൽ ജനിച്ചവർ വർഗ്ഗം:1930-ൽ ജനിച്ചവർ വർഗ്ഗം:ഒക്ടോബർ 17-ന് ജനിച്ചവർ വർഗ്ഗം:2015-ൽ മരിച്ചവർ വർഗ്ഗം:ഡിസംബർ 26-ന് മരിച്ചവർ
ഒസ്‌ലം ടുറേസി
ലഘുചിത്രം| Özlem Türeci ബിയോൺടെക്കിന്റെ സഹസ്ഥാപകയും ചീഫ് മെഡിക്കൽ ഓഫീസറുമായ ഒരു തുർക്കിഷ് - ജർമൻ ഡോക്ടറാണ് ഒസ്‌ലം ടുറേസി (Özlem Türeci) (ജനനം 1967) ഇവർ ജർമ്മനി ആസ്ഥാനമായുള്ള ലാഭേച്ഛയില്ലാതെ പ്രവർത്തിക്കുന്ന അസോസിയേഷൻ ഫോർ കാൻസർ ഇമ്മ്യൂണോതെറാപ്പി (സിഐഎംടി)യായ മെയിൻസിനെ പ്രസിഡണ്ടും മെയിൻസ് സർവകലാശാലയിലെ ലക്ചററും ആണ്. കാൻസർ ഇമ്മ്യൂണോതെറാപ്പിക്ക് തുടക്കമിട്ടവരിൽ ഒരാൾ ടുറേസിയാണ്.
2001 ൽ, ടുറേസിയും ചേർന്ന് ഉണ്ടാക്കിയ ഗാനിമെഡ് ഫാർമസ്യൂട്ടിക്കൽസിന്റെ ചീഫ് സയന്റിഫിക് ഓഫീസറായി സ്ഥാനമേറ്റു. 2008 ൽ അതിന്റെ ചീഫ് എക്സിക്യൂട്ടീവ് ഓഫീസറായി. ജർമ്മനിയിലെ അന്നത്തെ ഏറ്റവും വലിയ ബയോടെക് ഇടപാടിൽ 2016 ൽ 1.3 ബില്യൺ ഡോളറിന് 2016 ൽ ഏറ്റെടുത്ത ഗാനിമെഡ് ഇപ്പോൾ ആസ്റ്റെല്ലസ് ഫാർമയുടെ അനുബന്ധ സ്ഥാപനമാണ്.
2020 കാലയളവിൽ കോവിഡ്-19 പാൻഡെമിക്കിനെതിരെ വാക്സിൻ കണ്ടുപിടിക്കുന്നതിന് ടുറേസിയുടെ ഗവേഷണങ്ങൾ സഹായകമായി. ടെറസിയും സംഘവും വികസിപ്പിച്ചെടുത്ത വാക്സിൻ വൈറസിന് പ്രതിരോധശേഷി നൽകുന്നതിൽ 90 ശതമാനത്തിലധികം ഫലപ്രദമാണെന്ന് 2020 നവംബർ 11 ന് ഫൈസർ റിപ്പോർട്ട് ചെയ്തു.
സ്വകാര്യ ജീവിതം
ലോവർ സാക്സോണിയിലെ ലാസ്റ്റ്റൂപ്പിൽ തുർക്കി-കുടിയേറ്റ മാതാപിതാക്കൾക്ക് ജനിച്ച ടുറേസി സ്വയം ഒരു " പ്രഷ്യൻ തുർക്ക്" എന്ന് തന്നെത്തന്നെ വിശേഷിപ്പിക്കുന്നു. സാർലാൻഡ് യൂണിവേഴ്‌സിറ്റി ഫാക്കൽറ്റി ഓഫ് മെഡിസിനിൽ എംഡി നേടി. ഭർത്താവിനൊപ്പം അവർ സമ്പന്നരായ മികച്ച 100 ജർമ്മൻകാരിൽ ഉൾപ്പെടുന്നു.
തന്റെ ബയോമെഡിക്കൽ ഗവേഷകനായ ഉഗൂർ സഹി നെ 2002 ൽ വിവാഹം കഴിച്ച അവർ വിവാഹദിനത്തിൽത്തന്നെ പരീക്ഷണശാലയിലേക്ക് തിരികെപ്പോയി ജോലിതുടർന്നവരാണ്.
പുറത്തേക്കുള്ള കണ്ണികൾ
വർഗ്ഗം:ജർമ്മൻ ഭിഷഗ്വരർ വർഗ്ഗം:ജീവിച്ചിരിക്കുന്ന പ്രമുഖർ
മോക് പോളിങ്
വോട്ടെടുപ്പിനുതൊട്ടുമുമ്പ് സ്ഥാനാർഥികൾക്കും ഏജന്റുമാർക്കും മാത്രമായി നടത്തുന്നതാണ് മോക്പോളിങ്ങ്.മെഷീൻ ശരിക്കും പ്രവർത്തിക്കാത്തതും ഫലം മാറിപ്പോകുന്നതുമായ സാഹചര്യങ്ങൾ മോക് പോളിൽ ഉണ്ടായിട്ടുണ്ട്. സങ്കേതികതകരാർ കാരണം വോട്ടെടുപ്പ് വൈകുന്നത് അപ്പോഴാണ്. മെഷീൻ മാറ്റിക്കൊടുക്കും. വീണ്ടും മോക്പോൾ നടത്തും.പോളിങ്ങ് ദിവസം ഓരോ മെഷീനിലും മോക്ക് പോളിങ് നടത്തുകയും യഥാർത്ഥ പോളിങ് തുടങ്ങുന്നതിനു മുൻപ് അവ ക്ലിയർ ചെയ്യുകയും ചെയ്തിരിയ്ക്കും.ക്ലിയർ ചെയ്തിട്ടില്ല എങ്കിൽ വിവിപാറ്റ് സ്ലിപ്പുകളുടെ എണ്ണവും മെഷീനിൻറ്റെ കൺട്രോൾ യൂണിറ്റിലെ വോട്ടിന്റെ എണ്ണവും തമ്മിൽ വ്യത്യാസമുണ്ടാകും. അങ്ങനെ വന്നാൽ മോക്ക് പോളിങിൻറ്റെ സർട്ടിഫിക്കറ്റ് പരിശോധിക്കും.അതിൽ ഓരോ സ്ഥാനാർത്ഥിയ്ക്കും പോളിങ്ങിലൂടെ ചെയ്ത വോട്ടിന്റെ എണ്ണമുണ്ടാവും. അത് മെഷീനിൽ നിന്ന് കുറച്ച ശേഷം എണ്ണും.
അവലംബം
https://www.mathrubhumi.com/mobile/ https://www.twentyfournews.com/https://www.twentyfournews.com/